RTS :: Da li smo loše čitali Branka Milanovića, ili je on loše pročitao nas\nEkonomija Da li smo loše čitali Branka Milanovića, ili je on loše pročitao nas\nKorupcija, autokratija i privredni rast\nsreda, 21. jul 2021, 19:00 -> 23:22\nKako se svetski poznati ekonomista, koji ekonomski svet boji u više boja i koji liberalnom kapitalizmu suprotstavlja politički kapitalizam, a liberalnoj demokratiji oponira izbornom autokratijom, zaglavio u ćorsokaku srpskog crno-belog sveta, u kome postoje samo oni koji su za ili protiv Vučića.\nNeka cveta hiljadu cvetova, neka cvetaju autokratija i korupcija - to je recept za bolji život i veći privredni rast. Ovako, otprilike, izgleda recenzija najnovije knjige svetski poznatog ekonomiste Branka Milanovića Kapitalizam, sasvim sam (Capitalism Alone), koju su minulih nedelja u gnevu napisali korisnici srpskih društvenih mreža.\nNaime, pre izvesnog vremena Milanović je objavio tekst pod naslovom „Da li je je korupcija dobra za privredni rast?", a nedavno je, u intervjuu za dnevni list „Danas", naslovljenom „Srbija menja deo demokratije za veći privredni rast", izjavio sledeće: „Ja vidim demokratiju kao sredstvo za postizanje boljeg načina života. Nisam ubeđen, kao na primer Džon Rols, da je demokratija primarno dobro. Prema njegovom poretku demokratija je prva, privredni rast je drugi, nejednakost treća. Ja mislim da u stvarnosti mnogi narodi prave trejdof, zamenu, manje demokratije za više ekonomskog rasta. Kad pogledamo Kinu koja je u ekonomskom pogledu najuspešnija u poslednje dve generacije nema sumnje da je taj model državnog upravljanja privredom i vlade koja je posvećena investicijama, rastu, zaposlenosti postoji, mada je Kina specifična i nije lako taj model preneti. Takođe, ako to uporedimo sa gubitkom ljudskih prava, vlasničkih prava i nedostatkom vladavine prava, taj trejdof postoji. Mislim i da je Srbija ušla u taj trejdof, gde veći ekonomski rast ide sa smanjenjem određenih prava i većom arbitrarnošću u ponašanju države nego ranije..."\nDok ozbiljne recenzije za Milanovićeve knjige piše prva svetska ekonomska liga, autor Kapitala u XXI veku Toma Piketi i Nobelovac Džozef Stiglic, najcitiraniji ekonomista sa područja bivše Jugoslavije ovim se zamerio delu srpskog javnog mnjenja i pojedinim intelektualcima.\nTako novinar Mijat Lakićević u svojoj kritici na „Peščaniku" piše kako je Branko Milanović pogrešio kad tvrdi da Srbija ima rast i da je zapravo naseo na propagandu ovdašnje vlasti. Isto misli i profesor Ekonomskog fakulteta Milojko Arsić, jer je prosečan rast Srbije tokom protekle decenije bio svega dva odsto, što je, smatra on, u odnosu na zemlje regiona najniži rezultat. „Sve i da je Milanović Nobelovac, morao je prethodno da proveri podatke za svoju tvrdnju", kaže Arsić.\nBranko Milanović o polemici\nNakon emitovanja OKO magazina na RTS-u sredu uveče 21. jula, posvećenog polemici koju je pokrenuo njegov intervju u „Danasu", Branko Milanović se na svom nalogu na Tviteru osvrnuo na optužbe koje su mu oponenti upućivali:\n„Jedna rečenica mog intervjua u 'Danasu' da Srbija (do korone) 'menja neke elemente demokratije za brzi ekonomski rast' izazvala je veliku polemiku. (Uzgred, Srbija se nigde ne pominje ni u Capitalism Alone niti u Globalnoj nejednakosti.)\nImao sam u vidu da su, s jedne strane, nezavisne institucije u Srbiji značajno oslabljene u poslednjih desetak godina, ali da je, u isto vreme, ekonomski rast bio zadovoljavajući. On još nije na nivou na kome bi idealno trebalo da bude, ali jeste zadovoljajući. I ne samo ekonomski rast, već i drugi ekonomski pokazatelji: inflacija, porast izvoza, GDP, smanjenje budžetskog deficita, smanjenje nezaposlenosti itd.\nAli najveća polemika je nastala oko stope raste, što je čudno, jer je to prilično lako izračunati i uporediti.\nGrafikon prikazuje prosečnu stopu rasta Srbije u periodu 2012-2019 u poređenju sa ostalim bivšim jugoslovenskim republikama. Podaci su izrazeni u konstantnim PPP dolarima za sve zemlje (podaci Svetske banke i MMF-a).\nProsečna stopa rasta po stanovniku je bila oko 3%, što je nešto iznad stopa rasta Slovenije i Hrvatske. Ta stopa bila je niža nego što je bio rast Bugarske (3,6%) ili Rumunije (čak 4,9%).\nCilj Srbije bi, po mom mišljenju, trebalo da bude da ima stopu rasta od oko 5% per capita.\nNa taj način bi bilo moguće, u toku dve generacije, približiti se razvijenim zemljama. U poslednje dve godine pre korone, srpski rast je bio 4,7% što je veoma blizu tom „cilju".\nPored toga, nezaposlenost (pre kovida) je značajno pala, a labor force participation (zaposleni + oni koji aktivno traže posao) porasla je i za žene i za muškarce za oko 5 poena. (Iz izveštaja MMF-a).\nTo su podaci.\nInterpretacija podataka i naročito kontrafakti ('šta bi se moglo desiti da je politika bila drugačija') su pitanja za raspravu, ali činjenice to ne bi trebalo da budu", zaključuje Milanović.\nGreške pri čitanju\nJesmo li mi loše čitali Milanovića ili je naš ekonomista svetskog glasa loše pročitao nas?\nJelena Žarković, profesorka Ekonomskog fakulteta koja je pročitala sve Milanovićeve knjige, a za jednu od njih, Globalna nejednakost, pisala je i recenziju, kaže da su reakcije javnosti u Srbiji bile burne jer je pogrešno protumačeno da američki ekonomista srpskog porekla tvrdi da su korupcija, ali i autokratija, sistem koji je daleko od liberalne demokratije, dobri za ekonomski rast. „Ali on to uopšte nije tvrdio, kao što to ne tvrdi ni u svojoj knjizi, već samo preispituje tezu da li su institucije ključne za ekonomski rast", smatra Jelena Žarković.\nMarko Babić, profesor na Univerzitetu u Varšavi smatra da se Milanović u svojim tekstovima uopšte nije ni obraćao nama, već da je njegova poruka pre svega upućena zapadnim ekonomskim i političkim faktorima koji zemljama u razvoju nameću svoju viziju ekonomskog poretka.\nBranko Milanović već godinama pokušava da otkrije tajni recept kineskog rasta i to u trenutku kada MMF predviđa da će Kina i prema ukupnom bruto domaćem proizvodu (BDP) prestići Ameriku 2027. godine i postati svetska ekonomka sila broj jedan. U foto finišu ove ekonomske trke dva titana, najbolja američka ekonomska pamet i dalje tvrdi kako su demokratija, vladavina prava, institucije i borba protiv korupcije prvi i neophodan uslov za privredni rast.\nNeće biti, odgovara Branko Milanović. Sve to jeste dobro i poželjno, ali to nije prvi i neophodan uslov za rast, smatra on, jer Kina je jednopartijska država, a raste brže od ostatka sveta.\nU knjizi Kapitalizam, sasvim sam Milanović je objavio podatak da je prosečan rast Kine od početka devedesetih pa do 2016. godine, dakle, tokom 25 godina, iznosio čak osam osto. Tokom istog tog perioda svet je rastao dva odsto godišnje.\nO značaju institucija za privredni rast dosta su u svetskoj naučnoj javnosti pisali ekonomisti Daren Acemoglu i Džejms Robinson i to naročito kroz kritiku knjige Tome Piketija Kapitalizam u XXI veku. Njih dvojica su u kritici Piketijeve knjige, na primer, napisali da ovaj francuski ekonomista, kada piše o nejednakosti u Francuskoj ili Sjedinjenim Američkim Državama, potpuno prenebregava značaj institucija. Tada je Branko Milanović, koji važi za jednog od najvećih stručnjaka na svetu kada je o nejednakosti reč, javno branio svog recenzenta Tomu Piketija. U jednom svom tekstu napisao je kako Acemoglu i Robinson, kritikujući Piketija polaze od pretpostavke da je on isto što i Karl Marks, koji u svojoj teoriji nije mario mnogo za institucije. Milanović piše da ta pretpostavka nije tačna jer su promene koje su u SAD i Francuskoj dovele do povećanja nejednakosti - upravo institucionalne prirode.\nU svakom slučaju, Branko Milanović vodećim svetskim ekonomistima već godinama poručuje da treba da preispitaju svoju tezu, jer dve trećine sveta napreduje uprkos tome što nema razvijenu demokratiju i demokratske institucije, a istovremen nalaze i na drugoj polovini svetske liste koja meri korupciju. I to posebno naglašava kroz primer Kine, ali i još nekoliko država.\nU knjizi Kapitalizam, sasvim sam Milanović piše o takozvanom političkom kapitalizmu i navodi primer nekoliko zemalja, u kojima je decenijama na vlasti bila jedna partija, a gde je ekonomski rast bio veći od svetskog proseka. U periodu od 1990. do 2016. godine prosečna stopa rasta globalne privrede bila je dva odsto, dok je Vijetnam u istom periodu u proseku rastao po stopi od 5,3 odsto, Malezija 3,7 odsto, Laos 4,8 odsto, Singapur 3,4 odsto, Tanzanija 3,5 odsto, Bocvana 2,8 odsto, Etiopija 4,1 odsto i Ruanda 2,6 odsto.\nBranko Milanović je nedavno objavio i tekst pod naslovom „Može li korupcija biti dobra za privredni rast" u kome zapravo polemiše sa tezom kinesko-američke ekonomistkinje Juan Juan Ang, koja je u svojoj knjizi Pozlaćeno doba Kine ustanovila da postoji nekoliko vrsta korupcija, a da od jedne od njih ekonomija može imati koristi. Pojednostavljeno rečeno, reč je o elitnoj korupciji u kojoj biznismeni u direktnom kontaktu sa političarima preskaču birokratske procedure. Milanović je i u svojoj novoj knjizi temi korupcije posvetio celo poglavlje, poseban akcenat stavljajući na hipokriziju bogatih ekonomija. Njegova teza je da razvijene privrede, koje zbog korupcije vrlo često kritikuju zemlje u razvoju, zapravo preko poreskih rajeva, na primer, pružaju utočište kapitalu koji je vrlo često nelegalno stečen. On u knjizi navodi primer Mauricijusa koji je nominalno najveći strani investitor u Indiji, iako je tu reč o indijskom kapitalu koji je samo našao utočište u mauricijuskom poreskom raju i vratio se nazad u „zemlju porekla".\n„Treba da priznamo da smo licemerni i prestanemo da držimo moralne lekcije o korupciji siromašnim zemljama. Mnogi pojedinci u razvijenim ekonomijama profitiraju zahvaljući korupciji, a globalizacija kakvu živimo to čini neizbežnim", piše Branko Milanović u svojoj knjizi.\nMogu li njegove teze da borba protiv korupcije i institucije nisu važne da posluže kao alibi za kreatore ekonomske politike zemalja u razvoju? Pogotovo ako, kako kaže profesor Milojko Arsić, postoje empirijska istraživanja koja pokazuju da je neto efekat korupcije na privredni rast negativan i da ona obara privedni rast u proseku za petinu.\nNegativan uticaj korupcije na privredni rast u Srbiji merio je Fiskalni savet. Njihova analiza pokazuje da korupcija godišnje Srbiji pojede jedan odsto BDP-a. Iako se taj procenat čini zanemarljivim, prevedeno u pare, to je oko 450 miliona evra godišnje. To samo znači da su neke zemlje uspele da se razviju uprkos korupciji, a ne zahvaljujući njoj.\nA kada je o Srbiji reč, Milanović je nedavno objavio i tabelu takozvanih izbornih autokratija u koje, osim naše zemlje, ubraja i Mađarsku, Poljsku i Tursku. Dok je svet tokom protekle decenije u proseku rastao 1,8 odsto, ove ekonomije rasle su brže. Ipak, kada se pogledaju zemlje centralne i jugoistočne Evrope Srbija je sa dva odsto u proseku bila na začelju regiona.\nDa li je Milanović pogrešio što, kada je o Srbiji reč, i ovu činjenicu nije naglasio? Ili možda greši uzavrela srpska javnost koja svaku izjavu koja je u etru propušta kroz prizmu ide li u prilog predsedniku Aleksandru Vučiću ili ne? Kroz tog toplog zeca prošao je i Branko Milanović. Ovaj svetski poznati ekonomista, koji ekonomski svet boji u više boja i liberalnom kapitalizmu suprotstavlja politički kapitalizam, a liberalnoj demokratiji oponira izbornom autokratijom, empirijski se zaglavio u ćorsokaku našeg srpskog crno-belog sveta, u kome postoje samo oni koji su za ili protiv Vučića.\nMilanovićeva poruka nije alibi za kreatore ekonomske politike zemalja u razvoju da ne smanjuju korupciju jer ona može da doda gas privrednoj aktvnosti. Kada Milanović govori o korupciji on se ne obraća političarima siromašne zemlje u kojoj je rođen i u kojoj se školovao, već kritikuje vlasti bogate zemlje u kojoj živi i radi.


„Nije bilo hakovanje, već skrejpovanje”, zvanično odgovara Facebook povodom curenja podataka\n00:46 Central European Time: Beograd, Berlin, Pariz\n18:46 Eastern Time: Njujork, Boston, Majami\n15:46 Pacific Time: San Francisko, Los Anđeles, Sijetl\n06:46 China Standard Time: Peking, Šangaj, Singapur\nZvanična izjava više se bavi kompanijom nego korisnicima.\nProteklih nekoliko dana govori se o 533 miliona korisničkih naloga koji su kompromitovani u napadu na Facebook, čime su obelodanjeni brojevi telefona, mejl adrese, i drugi lični podaci korisnika. Za sve to vreme odgovor kompanije bio je nezadovoljavajuć. Facebook je objavio zvaničnu izjavu, koja nije popravila prvi utisak.\nU saopštenju je naglašeno da do otkrivanja podataka nije došlo hakerskim napadom, već „skrejpovanjem sadržaja sa platforme” putem uvoznika kontakata, koji je korisnicima trebalo da omogući lakše povezivanje sa ljudima iz imenika. Kompanija veruje da je do incidenta došlo pre septembra 2019. godine, kada je propust u radu aplikacije popravljen, a kompanija je dodala i da takva upotreba „krši uslove korišćenja”.\nOvaj zvanični odgovor kompanije nadovezuje se na prethodni tvit, u kom je šturo objašnjeno da je krađa podataka nekakva „bajata vest”, uprkos tome što se ne radi samo o pitanju da li su i do koje mere kompromitovani sistemi kompanije Facebook, već i o činjenici da su obelodanjeni lični podaci korisnika:\nNa zvanični stav kompanije reagovali su mnogi sajber stručnjaci, koji su istakli da činjenica da nije u pitanju hakovanje korisnicima koji su pogođeni ne znači ama baš ništa, kao i da ne treba zaboraviti činjenicu da je u pitanju nemar kompanije:\nStatement from Facebook on this incident: “Scraping data using features meant to help people violates our terms”. Well that fixes that! https://t.co/YJt6Rn2TRq\nU nedostatku proverenih i transparentnih informacija, spekuliše se da su možda postojala i dva zasebna napada, tokom aprila i septembra 2019. godine, i da su kompromitovani podaci preko 900 miliona Facebook korisnika.\nBriga koju u zvaničnom saopštenju Facebook pokazuje prema podacima korisnika svakako ne uliva poverenje da je tako nešto nemoguće.


Rad policije u zajednici u borbi protiv nasilnog ekstremizma, tema OSCE-ove obuke u Sarajevu | OSCE\nPočetna stranica Novosti Vijesti i izvještaji za štampu Rad policije u zajednici u borbi protiv nasilnog ekstremizma, tema OSCE-ove obuke u Sarajevu\nSARAJEVO 15 maj 2018\nSARAJEVO, 14. maj 2018. godine – Dvodnevna obuka za dvadeset policijskih službenika iz Kantona Sarajevo, pod nazivom „Prevencija terorizma i nasilnog ekstremizma i radikalizacije koja vodi ka terorizmu: pristup kroz rad policije u zajednici“, okončan je danas u Sarajevu.\nObuku je organizovala Misija OSCE-a u Bosni i Hercegovini, u saradnji s Odjelom za transnacionalne prijetnje pri Sekretarijatu OSCE-a i Uredom OSCE-a za demokratske institucije i ljudska prava (ODIHR), i predstavlja prvu u nizu obuka na ovu temu za policijske službenike koje će se održati širom BiH.\n„Nasilni ekstremizam je društveni problem koji se može efikasno spriječiti samo pravovremenim djelovanjem“, izjavio je šef Misije OSCE-a u BiH, Bruce G. Berton. „Zbog toga, Misija OSCE-a sarađuje s velikim brojem društvenih aktera na polju borbe protiv nasilnog ekstremizma, uključujući i policijske agencije koje imaju važnu ulogu u procesu prevencije na lokalnom nivou“.\nTrevor Service, konsultant za pitanja sigurnosti i instruktor na ovoj obuci naglasio je: „Ova obuka prepoznaje značaj da borbu protiv nasilnog ekstremizma i njegovu prevenciju ne mogu voditi isključivo policijske i sigurnosne službe. Cilj je naglasiti potrebu za saradnjom zajednice s policijom u procesu prevencije“.\n„Ovdje govorimo o izgradnji povjerenja između policije i lokalne zajednice kako bi mogli eventualno rano prevenirati određena asocijalna ponašanja koja vode nasilnom ekstremizmu, radikalizaciji i terorizmu“, kazao je Mirza Smajić, profesor na Fakultetu političkih nauka Univerziteta u Sarajevu.\nObuka se temelji na OSCE-ovim smjernicima pod nazivom „Prevencija terorizma i nasilnog ekstremizma i radikalizacije koja vodi ka terorizmu: Pristup kroz rad policije u zajednici“.


Miščević: Što prije u STO, za poglavlje 30 nema mjerila\nNeizvjesnost u pogledu datuma pristupanja Svjetskoj trgovinskoj organizaciji (STO) Srbiji otežava pripremu planova za ispunjavanje evropskih standarda u pregovorima sa EU, izjavila je danas šefica pregovaračkog tima Tanja Miščević.\nPristupanje STO će biti ključno za poglavlje 30 o ekonomskim odnosima sa inostranstvom, budući da su propisi EU koja je članica definisani u kontekstu STO, navela je Miščević na konferenciji Pristupanje Srbije Svjetskoj trgovinskoj organizaciji i proces pregovora sa Evropskom unijom.\n"Sada već znamo da za ovo poglavlje (30) nema mjerila za otvaranje, ali nemamo sumnju da je za zatvaranje potrebno postati članica STO. Ne možete funkcionisati u okruženju STO, a da niste članica", navela je ona.\nČinjenica da Srbija ne zna kada će postati članica otežava i pripremu pregovaračkih pozicija u kojima se definišu rokovi i način prilagođavanja sa EU u nekim drugim poglavljima, kazala je Miščević.\nŠefica pregovaračkog tima je kao primjere navela poglavlje 29 o carinskoj uniji budući da članstvo u STO i EU utiče na carine, kao i za poglavlje 11 o poljoprivredi i 12 o bezbjednosti hrane, veterinarskim i fitosanitarnim pitanjima.


Intervju sa Goranom Obradovićem - IT RešenjaIT Rešenja\nYou Are Here: Home » W W W » Intervju sa Goranom Obradovićem\nAutor: Nebojša Rašković Datum: 26. 01. 2011. Rubrika: W W W | komentar : 0\nSigurni smo da ne postoji osoba vezana za nove tehnologije a da nije čula za kompaniju CISCO – najvećeg inovatora na polju telekomunikacionih tehnologija. Istraživanja pokazuju da čak 75% projekata vezanih za telekomunikacionu infrastrukturu direktno ili indirektno je zasnovano na CISCO-vim tehnologijama.\nTakođe, sve veći broj kompanija koristi CISCO-va rešenja za komunikaciju među zaposlenima i ostvarivanju kvalitetnih veza sa spoljnim svetom. E sada zamislite da ste odgovorno lice jedne takve kompanije i to na visokom položaju – morate biti mnogo više od običnog čoveka, konstantno ispred drugih, sa svežim idejama i načinima za njihovu realizaciju.\nGospodin Goran Obradović je direktor lokalne kancelarije u Srbiji i čovek koji oduzima dah svojim vrhunskim predavanjima i sjajnim nastupima. Mi smo imali priliku da ga na nedavno završenom CISCO Expo sajmu na pola sata odvučemo od obaveza i zamolimo za intervju. Da li ste spremni sa znate šta nas to uskoro u budućnosti čeka u svetu video komunikacije? Mi jesmo, a verujeo i vi…\n1. IT Rešenja – Gospodine Obradoviću možete li nam reći koje su to tehnologije koje omogućavaju ili će omogućiti da izađemo van okvira Srbije? Da li je spor i skup internet prepreka tome?\nGoran Obradović – Veliki je broj tehnologija koje nam omogućavaju da se brzo i lako povežemo sa ostatkom sveta, međutim one koje donose video pozive su ograničene sporim internetom. Brže konekcije su skupe za običnog korisnika i dok ne dođe do rapidnog obaranja cena brzih veza Srbija će ostati uskraćena za mnoge blagodeti video komferncija.\nTelepresence je prozor u budućnost i mi iz CISCO koorporacije stalno radimo na njegovom usavršavanju. Telepresence soba koja se nalazi u našim prostorijama je otvorila našim klijentima jedan potpuno nov način komunikacije sa njihovim partnerima i nama je drago da su korisnici ove sobe zadovoljni. Trenutno imamo situaciju da pored naših potreba za video komunikacijom sa poslovnim partnerima jedva uspevamo da obezbedimo termine za druge klijente. To vam jasno govori o sve većoj poluarnosti video konferencija.\nAlati za kolaboraciju i video konferenciju su nešto na čemu će se svet komunikacije bazirati i toga su svesni svi vodeći proizvođači uređaja za video razgovore. CISCO trenutno nudi sjajna rešenja i ja lično verujem da njihovim daljim unapređenjem možemo promeniti svet video interakcije.\n2. IT Rešenja – Molim vas za vaše mišljenje kako vidite kolaboraciju i virtuelizaciju u Srbiji?\nGoran Obradović – Ovo je jedno veomao interesantno pitanje. Svakako kroz implementaciju u mala, srednja i velika preduzeća, koja će u startu osetiti benefite njihovom implementacijom.\n3. IT Rešenja – Kako virtuelizacija povećava efektivnost kompanija?\nGoran Obradović – Na više načina. Prvo donosi bolje iskorišćavanje raspoloživih resursa, zatim daleko bolje upravljanje i iskorišćavanje Data centara u okruženju, što je nešto što želi svaka ozbiljna firma. Nedavna istraživanja su pokazala da su se korišćenjem virtuelizacije servisi koji su do tada radili sa 30 do 50 posto potencijala sada mogli skoro maksimalno iskoristiti. Nije li to najbolja referenca za uvođenje virtuelizacije? Ja mislim da je više nego dovoljna.\n4. IT Rešenja – Šta je EnergyWise tehnologija i zbog čega je bitna za zajednicu u Srbiji?\nGoran Obradović – Green tehnologije su budućnost IT rešenja i o njima se mnogo govori. Pored toga što donose veoma dobre performanse, zelene tehnologije i štite životnu okolinu. Kao vodeća kompanija u oblasti telekomunikacionih tehnologija CISCO se mnogo trudi da investira u zelena rešenja, a EnergyWise je najbolji primer sa koliko paženje se pristupa celoj priči. Piatate me zbog čega je EnergyWise tehnologija bitna za zajednicu u Srbiju? Pa kao i svaka druga zelena tehnologija štedi energo resurse, ne zagađuje okolinu i smanjuje traškove.\nInače EnergyWise tehnologija je nešto na čemu se mnogo radi i što će biti u fokusu u narednom periodu. Ista je ugrađena u samu mrežu, nije deo krajnjih uređaja.\n5. IT Rešenja – Kako Cisco Telepresence poboljšava biznis u Srbiji?\nGoran Obradović – Štedi vreme i novac, a povećava efikasnost, to bi bio neki najjednostavniji odgovor. Zamisliti da u današnjem dinamičnom društvu morate zbog posla stalno da putujete na sve 4 strane sveta, pa jedva bi stigli da zaradite za troškove tih putovanja, naročito ako imate malo preduzeće. Telepresence tu stupa na snagu – em je višestruko jeftiniji, em se dobija skoro isti efekat, a ne morate da maltretirate vaše zaposlene stalnom brigom oko letova. Poslednje istraživanje je pokazalo da se korišćenjem Telepresencea može uštedeti i do 80 odsto trškova, te da se ugradnja jednog Telepresence već u roku od godinu dana poptuno isplati.\n6. IT Rešenja – Socijalne mreže su bitan deo našeg života, kakvi su Cisco-vi planovi u tom segmentu?\nGoran Obradović – Bez veće razlike u odnosu na ostale videove komunikacije sa potencijalnim korisnicima. Da budem precizniji već postoji Facebook stranica i Youtube kanal i oni odlično funkcionišu, munjevito se šire i imaju odličnu posećenost. Socijalne mreže su osnova daljeg napretka i mislim da je CISCO toga svestan, čim ulaže mnogo para u njihovo unapređenje. Takođe, ma koliko nekima delovalo pomalo čudno socijalne mreže mogu poslužiti i kao odličan alat za komunikaciju i kolaboraciju između zaposlenih.


PCVesti - Kaspersky PURE 3.0 — Nagrađivane tehnologije koje pružaju maksimalnu zaštitu za vaš računar\nby newsmasteron 11.04.2013 11.04.2013\nKompanija Kaspersky Lab predstavlja najnoviju verziju svog vodećeg proizvoda za zaštitu računara, finansijskih podataka, lozinki, fotografija i još mnogo toga\n11. april 2013 – Kompanija Kaspersky Lab najavila je novu verziju svog vodećeg proizvoda za zaštitu računarskih korisnika – Kaspersky PURE 3.0 Total Security. Kaspersky PURE 3.0 nudi sve što je korisnicima potrebno u okviru bezbednosnog paketa za računare, uključujući i bezbednost internet bankarstva, upravljanje lozinkama, i onlajn podršku, pruža maksimalnu zaštitu za korisnike i obezbeđuje njihove onlajn aktivnosti i digitalnu imovinu preko matične mreže računara.\nPotpuna bezbednost i maksimalna zaštita računara\nPrema studiji koju je uradila kompanija 0+K Research tokom 2012, kada je otkriveno da 77 odsto korisnika redovno kupuje onlajn, lako je zamisliti koliko transakcija biva obavljano svakodnevno, ali i koliko brojeva kreditnih kartica dospeva u ruke sajber kriminalaca. Prema prosečnim vrednostima dobijenim pomoću bezbednosne mreže Kaspersky Security Network tokom 2012, oko 70 odsto fišing i-mejlova na prevaru upućuju žrtve da posete zlonamerne sajtove prilikom čega sajber kriminalci pokušavaju da ukradu njihove bankovne akreditive. Pored toga, prema istim tim podacima, više od 5.000 sajtova svakodnevno je ugroženo, uključujući i popularne bankarske i šoping sajtove. Antivirusno rešenje Kaspersky PURE 3.0 opremljeno je jedinstvenim i efikasnim nizom tehnologija koje štite korisnike od bilo kojeg oblika sajber napada.\nMnogi ljudi čuvaju važna fizička dokumenta, novac i porodične uspomene u sefovima otpornim na vatru u svojim domovima, ali šta je sa informacijama koje se nalaze na njihovim računarima? Korisnici tokom godina sakupljaju sličnu dragocenu digitalnu imovinu na svojim računarima – kao što su fotografije, muzika ili pravna ili finansijska dokumenta – tako da bi bilo poželjno da svom digitalnom identitetu i imovini pružimo onoliko zaštite koliko je to moguće, ali i da sačuvamo rezervne kopije zbog sigurnosti. Kaspersky PURE. 3.0 zaštita deluje poput trezora, čamca za spasavanje, ličnog telohranitelja za sve stvari koje se nalaze na računarima ili koje su korisnici razmenjivali.\nEvo nekih inovativnih tehnologija zaštite koja su obuhvaćena u novom rešenju Kaspersky PURE 3.0:\nTehnologija Safe Money\nSajber kriminalce, kao krajnji cilj, interesuje samo jedna stvar: novac. Internet pruža ovim modernim prevarantima nove načine za krađu, tako da Kaspersky PURE 3.0 uključuje i nove načine za obezbeđivanje zaštite. Koristeći novu Safe Money tehnologiju, Kaspersky PURE 3.0 potvrđuje da su svi sajtovi koji zahtevaju bankarske usluge, plaćanje, ili informacije o kupovini originalni, tako da korisnici ne mogu biti uhvaćeni u zamku odavanja ličnih podataka na lažnim sajtovima. Pomoću bezbednosnih sertifikata i provere reputacije sajta, Safe Money proverava autentičnost sajta, a zatim automatski pokreće siguran veb pretraživač kako bi ponudio dodatnu zaštitu od zlonamernih programa mreži. Za još veću zaštitu, Safe Money takođe uključuje novu Secure Keyboard tehnologiju, koja osigurava da informacije za prijavljivanje ne budu snimljene pomoću keylogging softvera. Secure Keyboard režim će se automatski aktivirati kada neko otvori bankarski sajt ili sajt za plaćanje ili u trenutku kada se ukucava lozinka na bilo kojoj veb stranici. Nijedan drugi bezbednosni softver ne nudi isti nivo zaštite novca svojih korisnika, kao Kaspersky Lab, koji je nagrađen Pečatom odobrenja istraživačke organizacije MRG Effitas za hermetičku finansijsku sigurnost podataka na kraju 2012.\nTehnologija Online Password Manager\nLozinke su značajan način za kontrolisanje informacija koje čine identitet neke osobe, što čini ključnim obezbeđivanje snage i složenosti lozinki. U proseku, korisnici interneta imaju najmanje pet naloga zaštićenih lozinkama koje koriste različite kombinacije znakova i simbola kako bi se bezbedno prijavili. Često je teško zapamtiti i organizovati više lozinki. Kaspersky Lab trezor onlajn lozinki omogućava korisnicima da skladište sve svoje informacije za prijavljivanje u jednom sigurnom sefu, koji može biti sinhronizovan sa više računara, umesto da nose spisak lozinki sa sobom na papiru, ili koriste iznova podatke za svako prijavljivanje. Ako korisnici žele da stvore najbezbednije moguće lozinke, Kaspersky Password Manager će kreirati neverovatno sofisticiranu lozinku umesto njih, i dalje je sačuvati u cloud sistemu tako da lozinku nije potrebno učiti napamet.\nTehnologija Online Backup\nSa toliko bitnih dokumenata, fotografija i informacija koje se nalaze na računarima korisnika, važno je pripremiti se za fizički gubitak, oštećenje ili krađu računara. Kaspersky PURE 3.0 sada nudi integrisanu Online Backup funkciju, omogućavajući korisnicima da automatski naprave rezervne kopije svojih fajlova onlajn preko prethodno kreiranog naloga na Dropbox servisu. Kada su rezervne kopije fajlova napravljene, korisnici će moći da im pristupe sa bilo kojeg računara sa internet vezom.\nTehnologija Automatic Exploit Prevention\nMnogi od softverskih programa koje svakodnevno koristimo mogu lako biti eksploatisani i pretvoreni u delotvornu polaznu tačku sajber kriminalaca. Ovi česti programi, kao što su Adobe Acrobat, Java i drugi, mogu sadržati određene ranjivosti koje nisu popravljene od strane stvaraoca softvera, odnosno korisnika koji odsutno klikću “ignore” opciju kada je zatraženo instaliranje ispravke softvera. Ukoliko ove ranjivosti ostanu nenadogradjene, sajber kriminalci mogu koristiti te rupe za dobijanje pristupa računaru korisnika. Nova Kaspersky Lab Automatic Exploit Prevention tehnologija predviđa i blokira ove vrste napada čuvajući programe instalirane na računaru i prateći ih kako bi uočili njihovo potencijalno čudno ponašanje. Ako program pokuša da obavi neuobičajene ili neovlašćene aktivnosti, ova tehnologija blokira potencijalno zlonamernu radnju.\nTehnologija Parental Controls\nRoditelji nisu uvek svesni toga šta deca rade dok su na računaru, što može biti zabrinjavajuće. Sa Kaspersky PURE Parential Control tehnologijom, korisnici će biti sigurni da su njihova deca su potpuno zaštićena pomoću vodećih bezbednosnih Kaspersky Lab funkcija i filtera. Roditelji mogu blokirati pristup neprikladnim sajtovima, postaviti vremensku granicu upotrebe interneta i onemogućiti da važne informacije, kao što su adrese ili brojevi kreditnih kartica, budu podeljene sa prijateljima na Facebook-u ili Twitter-u. Ako dete ima svoj kompjuter, roditelji mogu da ga nadgledaju i njime upravljaju putem podešavanja Parential Control sa svog računara preko centralnog upravljanja.\nKao dodatak funkcijama uključenim u Kaspersky PURE 3.0, korisnici su u mogućnosti da lako upravljaju bezbednošću više računara iz jednog, centralnog računara. Koristite PC clean-up alate da omogućite svim sistemima povezanim sa Kaspersky PURE 3.0 da rade neometano, ili pokrenite skeniranje virusa, ažuriranje i podršku sve iz jednog računara.\nZaostavština nagrađivane zaštite\nKaspersky PURE 3.0 je zasnovan na temeljima nagrađivane tehnologije Kaspersky Lab Premium Security, koju su hvalili razni stručnjaci. Kaspersky Lab linija proizvoda za zaštitu kućnih korisnika učestvovala je u više od 50 nezavisnih testova tokom 2012, a zauzela je prvo mesto u polovini. Više informacija o nagrađivanim rezultatima možete naći ovde.\nNaime, posle osvajanja prestižne nagrade „Proizvod godine“ od nezavisne organizacije za istraživanje AV-Comparatives u 2011, kompanija Kaspersky Lab ponovo je postigla najbolji rezultat drugu godinu zaredom. Pored toga, Dennis Labs, nezavisna organizacija za istraživanje posvećena ponovnom kreiranju realnih situacija sa zlonamernim programima, testirala je osam proizvoda vodećih kompanija za zaštitu. Od mogućih 300 poena, zaštita Kaspersky Internet Security 2012 postigla je skoro savršenu ocenu od 298 poena i time potvrdila prvo mesto i osvojila AAA rejting Dennis Lab kompanije, najviši rang koji kompanija dodeljuje, i titulu „Najbolja kućna anti-virus zaštita“. Trenutna verzija, Kaspersky Internet Security 2013, na kojoj se temelji bezbednosni softver PURE 3.0, nudi još bolju detekciju svih vrsta zlonamernih programa, uključujući i najsloženije uzorke.\nPetr Merkulov, glavni referent proizvoda u kompaniji Kaspersky Lab\n„Uključivanjem nagrađivanih tehnologija kao što su Safe money i Automatic Exploit Prevention u Kaspersky PURE 3.0, tražili smo da se razvije proizvod koji ne samo da štiti računar već i digitalni identitet i onlajn imovinu njegovog korisnika. Od bankarskih računa do porodičnih fotografija, Kaspersky PURE 3.0 čini da naši klijenti budu u potpunosti zaštićeni i omogućava im da održe svoj brz način života pomoću interneta. Tiho motreći na svaki računar u domu, Kaspersky PURE 3.0 garantuje da korisnici neće morati da uspore jer koriste najbolji, najefikasniji bezbednosni softver koji je trenutno dostupan.“\nKaspersky PURE 3.0 je dostupan kroz prodajnu mrežu kompanije Singi.\nKaspersky Lab je najveći svetski privatni prodavac bezbednosnih rešenja za krajnje korisnike. Kompanija je rangirana među četiri najbolja svetska proizvođača bezbedonosnih rešenja za krajnje korisnike.* Tokom svoje petnaestogodišnje istorije kompanija Kaspersky Lab je ostala inovator u oblasti IT bezbednosti i pruža efektivna digitalna bezbednosna rešenja za potrošače, mala i srednja preduzeća i velike kompanije. Kompanija Kaspersky lab, sa svojom holding kompanijom koja je registrovana u Ujedinjenom Kraljevstvu, trenutno posluje u skoro 200 zemalja i teritorija širom sveta, pružajući zaštitu za više od 300 miliona korisnika širom sveta. Saznajte više na veb sajtu: www.kaspersky.com.\n*Kompanija je ocenjena četvrta u svetu prema oceni kompanije IDC, za prihod od bezbednosnih rešenja za krajnje korisnike, u 2011. godini. Ocena je objavljena u izveštaju kompanije IDC, Worldwide Endpoint Security 2012-2016 Forecast i izveštaju 2011 Vendor Shares – u julu 2012. godine. Izveštaj rangira prodavce softvera prema zaradi od prodaje bezbednosnih rešenja krajnjim korisnicima u 2011. godini.\nAsus krajem godine objavljuje čitač elektronskih knjiga\nnewsmaster/ 11.04.2013 11.04.2013


Prelaz Venere preko Device: Preokret na poslovnom i emotivnom planu | Tvoj Astrolog\nHome» Zanimljivosti » Prelaz Venere preko Device: Preokret na poslovnom i emotivnom planu\nPrelaz Venere preko Device: Preokret na poslovnom i emotivnom planu\nPostavio Nina Mikhalkov - 10/08/2016 - Zanimljivosti\nPlaneta novca i ljubavi u izazovnim aspektima. Uhvatite se u koštac sa izazovima, čak i kada vam nešto deluje nemoguće. Pozicija Venere, do kraja meseca, utiče na sve znake.\nIako Venera, planeta ljubavi i novca, jednom godišnje prelazi preko Device, ona ipak obrazuje drugačije aspekte sa tranzitnim planetama. Do kraja meseca, Venera prelazi preko znaka koji simbolizuje posao, pre svega privatni biznis, kao i zdravlje, a ove nedelje je pod uticajima Jupitera, Urana, Merkura, Marsa, Saturna i Neptuna.\nPošto se radi o planetama neočekivanih situacija, komunikacija, akcije, prošlosti i zabluda, mogući su razni preokreti i na poslovnom i na ljubavnom planu. Međutim, dosta toga zavisiće od toga kako ćete se vi postaviti u novim okolnostima, koliko ćete biti prisebni, staloženi i spremni da preuzmete kormilo svog života u svoje ruke. Jer, koliko god vam nešto delovalo nemoguće, shvatićete da izlaz uvek postoji, upravo zbog mogućnosti da se uhvatite u koštac sa izazovima i da prevaziđete ove aspekte koji vas, u stvari, podstiču da se borite. Pozicija Venere, do kraja meseca, utiče na sve znake.\nVaš vladalac, Venera, u prepunom polju ljubavi, donosi vam nove susrete i poznanstva, naročito sa mlađim osobama koje se bave kreativnim zanimanjima. Ako ste zauzeti, smeta vam partnerova ljubomora i posesivnost.\nVenera, simbol posla, pod uticajem Jupitera iz Device može da vam donese uvećanje prihoda. Izbegavajte rasprave sa partnerom, kao i rizične finansijske transakcije, podizanje kredita i kupoprodaju nekretnina.\nOslabljena pozicija planete ljubavi, Venere, u izazovnom aspektu s vašim vladaocem Mesecom, u drugoj polovini nedelje, može da vam donese neko razočaranje na emotivnom planu. Novac vam pristiže preko poslova sa strancima.\nPrepuna kuća ljubavi i posla nagoveštava mogućnost strastvenog susreta sa nekim koga ste već upoznali preko poslovnih kontakata. Novac vam pritiče, ako se bavite privatnim biznisom ili nekom uslužnom delatnošću.\nVenera blizu vašeg vladaoca Merkura u polju ličnosti, čini vas atraktivnim i privlačnim za suprotni pol, tako da će mnogi želeti da se nađu u vašem društvu. Ako ste u vezi sa nekim ko često putuje, moguća su razdvajanja.\nVAGA (2.9. – 22.10.) u 3. kući\nAspekti vašeg vladaoca Venere, najavljuju mogućnost ulaska u tajnu romansu sa osobom koju poznajete preko poslovnih kontakata. Ako se bavite umetnošću ili radite u medijima, novac vam stiže preko saradnje sa strancima.\nVladalac vašeg polja partnerskih odnosa, Venera, u izazovnom aspektu s vašim vladaocem Marsom, nagoveštava mogućnost strastvenog susreta sa osobom koja često putuje, zbog posla. Saradnja sa strancima donosi vam uvećanje zarade.\nPozicija planete ljubavi i novca u kući karijere, donosi vam simpatije koleginica, ako ste muškarac, a ukoliko ste dama bilo bi bolje da se klonite ogovaranja sa koleginicama. Moguća obnova saradnje sa nekadašnjim poslovnim partnerom.\nSa planetom novca u polju inostranstva i vašim vladaocem Saturnom u Strelcu, trebalo bi da budete oprezniji prilikom dogovora sa strancima. Moguć ulazak u burnu vezu sa lekarom ili umetnikom.\nPozicija i aspekti Venere i vaših vladaoca, Urana i Saturna, u već početkom nedelje, donose vam razne obrte na ljubavnom planu. Period nije povoljan za ulaganje u nekretnine ili podizanje kredita.\nOslabljena pozicija planete ljubavi u astrološkom polju partnerskih odnosa pod uticajem Neptuna iz vašeg znaka, upozorava da ne bi trebalo da idealizujete nekoga koga ste nedavno upoznali.\nSEKSUALNOST I SRODNA DUŠA\nVenera predstavlja naš sistem vrednosti, pokazuje šta očekujete od ljubavi i seksualnosti, ako ste dama, a ako ste muškarac, kakavim ženama se divite i koje u vama mogu da izazovu duboka i trajna osećanja. Znak i astrološka kuća u kojima je jedna od ljubavnih planeta Mars, najavljuje uzbuđenja, dok pozicija planete ljubavi Venere pokazuje mesto gde tražimo srodnu dušu.


WT Europe: Tri srpske ekipe u igri za tron - Basket 3x3 Srbija\nPočetna Vesti Najave WT Europe: Tri srpske ekipe u igri za tron\nWT Europe: Tri srpske ekipe u igri za tron\nSrpske basketaše u periodu od nedelju dana očekuje još jedan masters turnir. Najbolje svetske ekipe su i dalje u Debrecinu, a ovaj turnir nosi naziv Masters Europa. Srbiju će predstavljati, Liman, Novi Sad i Zemun. Basket je na programu 4. i 5. septembra uz uživo prenos na youtube kanalu FIBA 3X3.\nLiman otvara treći masters kao jedina srpska ekipa koja nosi titulu. Naime, slavili su u Debrecinu, dok su na Hungary mastersu zauzeli sedmo mesto. I ovog puta kombinuju sastav, pa je jedini standardni basketaš na sva tri turnira Mihailo Vasić. Sa njim će igrati Maksim Kovačević, Milan Kovačević i Stefan Stojačić.\nMaksim Kovačević rešio grupnu fazu/ Foto: Fiba3x3\nLiman se nalazi u grupi A, i prvi okršaj je sa ekipom Lozane od 15:45, a u drugom meču grupne faze igraće sa mongolskim Ulaanbaatarom u 17:35.\nNovi Sad sa prethodnog turnira nosi treće mesto, dok su u Debrecinu bili poziciju niže. Igraju u standardnom sastavu, Dejan Majstorović, Marko Savić, Tamas Ivošev i Dušan Domović Bulut. U grupi B, protivnici će im biti Jeddah od 16:10 i Gagarin, a taj duel je na programu od 18:00.\nJoš uvek se čeka na finale Novog Sada/FOTO: FIBA3x3\nTreći predstavnik na Europa mastersu je ekipa Zemuna, a ovo je njima prvi turnir u sezoni. Igraće u najjačem sastavu, tim Zemun predstavljaće Bogdan Dragović, Nikola Vuković, Lazar Rašić i Marko Dugošija. Zemunci su u grupi D, gde će im od 18:50 protivnik biti NY Harlem, dok od 20:40 očekuju ekipu iz kvalifikacija.\nNema sumnje da nas čeka odličan basket!\nnovi sad 3x3


Mogerini obećala: EU će primiti zemlje Balkana posle Bregzita\nI. Đ. 11. maja 2017. 14:00\nVisoka predstavnica EU za spoljnu politiku i bezbednost Federika Mogerini izjavila je u intervjuu za „Stampu“ da je „sigurna“ da, nakon odlaska Velike Britanije iz Unije, „njena budućnost neće ostati na 27 članova zato što ćemo imati nove zemlje članice“.\n„Mislim na zemlje Balkana sa kojima pregovaramo o ulasku u EU. Mnogi o tom procesu govore kao procesu “proširenja“, ja više volim da pričam o ponovnom ujedinjenju Evrope“, rekla je Mogerinijeva torinskom dnevniku u Njujorku, odgovarajući na pitanje da li će Bregzit oslabiti EU.\nUpitana o tome koliko su odmakli pregovori sa Srbijom i drugima sa Balkana u procesu njihovog ulaska u EU, Mogerinijeva je navela da se „zahvaljujući odnosu svake pojedinačne zemlje s EU uspelo u tome da se u velikoj meri izleče ratne rane koje su nastale pre samo 20 godina“.\n„Put je i dalje dug i naporan i ne uvek pravolinijski. Ali, uverena sam da će on biti nastavljen zahvaljući i činjenici da svaka od ovih zemalja ima zajedničku perspektivu u EU“.\nbregzitFederika Mogerinievropska unija\nTežak udarac za Terezu Mej: Dejvid Dejvis i članovi njegovog…


Euroing je tu da spriječi negativan uticaj na okoliš - Akta.ba\n03.10.2018 08:22:42 / Izvor: Akta.ba\nEuroing d.o.o. vrši izradu elaborata za dobivanje okolinskih dozvola kao i elaborata za plan upravljanja otpadom na nivou kantona.\nOkolinska dozvola je upravni akt koji izdaje nadležno ministarstvo za pogone i postrojenja koji imaju ili mogu imati negativan uticaj na okoliš. Okolinska dozvola se pribavlja u slijedećim slučajevima:\nOkolinska dozvola ima za cilj da Investitor u najranijoj fazi razvoja projekta predvidi mjere za sprječavanje negativnog uticaja koji projekt može imati na okoliš. Zato okolinsku dozvolu treba dobiti prije urbanističke saglasnosti, te je priložiti uz zahtjev za izdavanje urbanističke saglasnosti.\nIzdavanje okolinske dozvole je regulirano Zakonom o zaštiti okoliša FBiH te Kantonalnim zakonima. Kantonalno Ministarstvo Prostornog uređenja, Građenja i zaštite okoliša izdaje okolinsku dozvolu u skladu sa Kantonalnim pravilnikom za pogone i postrojenja za koje nije potrebna Procjena uticaja na okoliš i pogone i postrojenja ispod pragova utvrđenih Federalnim pravilnikom.\nZa pogone i postrojenja za koje nije potrebno pribavljanje okolinske dozvole, nadležni organ će kod izdavanja urbanističke saglasnosti voditi računa o ispunjenju zahtjeva zaštite okoliša. Maksimalni rok za dobivanje okolinske dozvole je 120 dana od dana podnošenja zahtjeva za dozvolu.\nTAGOVI: projekltovanje konsalting nadzor izrada elaborala plan upravljanja otpadom očuvanje okoline euroing\nMehmeda Džanića, Lamela 1., 77000 Bihać


Brnabić: Prelazak na onlajn nastavu je krajnja mera\nMislim da je potpuni prelazak na onlajn nastavu loše rešenje, ocenila je danas premijerka Ana Brnabić za RTS uoči sastanka Tima za škole, i rekla da se ulazi u treću godinu trajanja pandemije, da su kompromitovani znanje i radne navike đaka i da je iz socioloških razloga važno da fizički idu u škole.\nOsvrćući se na rast broja zaraženih kovidom u Srbiji i svetu, Brnabić se složila da su "brojevi dramatični" i da su "eksplodirali".\nOcenila je da je u našem slučaju dobro to što na raspolaganju imamo "apsulutno sve lekove, najnovije, najinovativnije i najskuplje", kao i da imamo fenomenalne lekare, kojima je zahvalila na svemu što čine.\n"Danas će se sastati Tim za škole. Mislim da je prelazak na onlajn nastavu loše rešenje: mi smo prvi slučaj kovida u Srbiji zabeležili 6. marta 2020.godine - to je već treća godina kovida, kompromitovani su i znanje i radne navike dece", rekla je premijerka, koja veruje da oni iz sociološki, društvenih razloga treba da idu u školu.


Web oglasi će vas sada pratiti na Twitter — Online Tržište\nObjavio(la) Slavnic Predrag u kategoriji Internet marketing, Online oglašavanje na dan 5. Decembra 2013. / 6 0 komentara\nTwitter će pokrenuti ciljano oglašavanje zasnovano na Cookies (kolačićima) preglednicima. Drugim rečima, Twitter će prikazivati oglase na osnovu prethodne istorije pregledanja. Oglasi će biti prikazivani na osnovu Cookies preglednika sa sajtova koje ste nedavno posetili, a pojaviće se na mobilnoj Twitter aplikaciji čak i ako ste te sajtove posetili na desktop računaru.\nTwitter bi navodno sutra trebao to zvanično da najavi čime bi se završila eksperimentalna faza, koja traje još od julu.\nCiljanje ponašanja korisnika (behavioral retargeting) je oblik online ciljanog oglašavanja kojim se potrošači ciljaju na osnovu njihovih prethodnih Internet akcijama, u situacijama u kojima ove akcije nisu dovele do prodaje ili konverzije.Ovaj način oglašavanje nije ranije imao uspeha na mobilnim uređajima jer telefoni i tableti ne ostavljaju isti nivo Cookies na osnovu kojih bi ste mogli znati koje je sajtove korisnik predhodno posetio na svom laptop i desktop računaru.\nMeđutim, analizirajući Cookies u pregledniku računara, očekuje se da će Twitter takođe moći da iskoristi te informacije za ciljano oglašavanje i na mobilnim uređajima. Upotreba Cookies navodno je deo strateškog plana kompanije sa kojim bi Twitter trebao da postane jedan od giganata na vrlo unosnom tržištu oglašavanja.\nZach Coelius, izvršni direktor oglasne kompanije Triggit, ističe kako će sa ovom metodom Twitter steći ogromnu prednost.\nTwitter je u jedinstvenoj poziciji jer se ljudi na njegovu platformu prijavljuju i sa Web-a i sa telefona. To je stvarno velika stvar jer mobilni telefoni nemaju mogućnost za podešavanje Cookies pa stoga i ne možete raditi retargeting tj. ciljanje ponašanja korisnika. Ovaj metod Twitter-u daje veliku prednost, omogućavajući mu da prikazuje relevantne ciljane oglase i na mobilnim telefonima,\nističe Zach Coelius.\nTagovi: behavioral retargeting, Behavioral Targeting, ciljanje ponašanja korisnika, online oglašavanje, twitter oglašavanje\n14. Juna 2015. u 18:05\nTwitter je zgodna “alatka” za reklamiranje, veliki broj korisnika, kratke forme, koriscenje sa mobilnih uredjaja… sve ono sto se trazi u marketingu danasnjice.\n14. Juna 2015. u 18:35\nTwitter ne moze jos uvek da konkurise Facebook i Google, ali da ima svojih prednsoti ima.\n14. Juna 2015. u 21:23\novo je pocetak kraja twittera. zarad sitnog dobitka napustice ga ljudi koji ne vole preteranu komercializaciju svega i svacega\n18. Septembra 2015. u 08:16\nMnogima se ovo nece svideti ali vremenom covek se na sve navikne.\nTomislav Popović kaže:\n17. Jula 2017. u 06:55\nSlažem se da se mnogima ovo neće svideti, pa ni meni. Mnogi će napustiti twitter, a mnogi će gunđati kako je to još jedna kapitalistička prevara… i šta još. Ali sigurno je da kapital i profit sve tera napred svidelo se to nama ili ne. Da nije profita i interesa da se on uveća sigurno bi svet drugačije izgledao. Da ne bude zablude ne odobravam sve što se dešava u vezi sticanja kapitala i njegovog beskrupuloznog uvećanja ali ovo su samo činjenice. Sigurno je lepši doživljaj kada lepo bez ometanja pratite sadržaj stranice ali ponekad u reklami bude nešto što niste znali pa to bude i obostrano korisno.\nAlu Plast Engineering kaže:\n13. Juna 2018. u 09:53\nSvaka platforma želi da na najbolji način monetizuje grupacije koje je posećuje. Između ostalog to je i nešto što održava te iste platforme u životu kao i dalji razvoj.


Energyobserver - SRBIJA / NOVI BROJ MAGAZINA ENERGETSKOG PORTALA\nSRBIJA / NOVI BROJ MAGAZINA ENERGETSKOG PORTALA\nIako na korici stoji broj 17, ovo je zapravo mali jubilej našeg Magazina, s obzirom na to da je 10. izdanje otkako smo bilten preoblikovali u Magazin i počeli sa štampom. Sa svakim novim brojem smo rasli i menjali se, pa tako sada pored stalnih rubrika imamo i dve nove – Stav i Sučeljavanje u kojima uvaženi stručnjaci iznose svoja mišljenja o veoma delikatnim temama. Dosta se raspravlja o zastupljenosti genetički modifikovane hrane koja je u Srbiji zabranjena, pa smo zato i zamolili profesore Miladina Ševarlića i Vladimira Dimitrijevića da nam daju svoj sud o izumu koji je zapravo nastao kako bismo rešili problem gladi u svetu.\nAmbasador Francuske u Srbiji Žan-Luj Falkoni rado je podelio sa nama zelena iskustva svoje zemlje. Kada je u pitanju sektor gradnje, u Francuskoj postoji ambiciozan plan renoviranja starih zgrada za šta je predviđen fond od 14 milijardi evra koji je namenjen energetskoj obnovi. Ambasador Falkoni nam je otkrio da je početkom 2019. godine francuska vlada uspostavila mehanizam koja domaćinstvima omogućava zamenu kotlova za grejanje za samo 1 evro. Ovo je samo jedan detalj iz intervjua koji možete pročitati u novom izdanju.\nNedavno je objavljen javni poziv za dodelu bespovratnih sredstava za razvoj inovativnih proizvoda, usluga i tehnologija, pa smo sa prof. dr Viktorom Nedovićem, pomoćnikom ministra prosvete, nauke i tehnološkog razvoja između ostalog razgovarali i o strateški važnim naučnim projektima koje država finansira u cilju očuvanja životne sredine.\nSa gradonačelnikom našeg glavnog grada prof. dr Zoranom Radojičićem razgovarali smo o problemima grada i šta sve konkretno radi kako bi Beograd postao Zelena prestonica. Gradonačelnik je nedavno pokrenuo i izazov Drvo za Beograd sa idejom da se što pre zasadi veći broj stabala u gradu kako bismo do 2025. godine ispunili cilj da 25 odsto urbanog dela prestonice bude pod zelenom površinom.\nNovo sredstvo za borbu protiv zagađenja vazduha AlgiOx je pametan, samoodrživ generator vazduha koji koristi moć mikroalgi u cilju proizvodnje kiseonika i uklanjanja štetnih čestica i gasova iz vazduha, a mladi kreatori ovog izuma su nam objasnili kako on funkcioniše.\nU ovom broju imamo i dve inspirativne priče iz regiona. Prva je o najboljem hrvatskom roniocu Goranu Čolaku, čoveku koji pomera granice kako u ronjenju na dah tako i u podizanju svesti o potrebi lične odgovornosti u upravljanju otpadom. Druga priča je o kompaniji Enova iz BiH koja je razvila alat za pametno urbano planiranje. Njihov softver omogućava dinamički proračun strujanja vazduha i disperzije zagađivača u prostoru i vremenu u realnoj orografiji.\nS obzirom na to da je ovaj broj izašao malo pre novogodišnjih praznika, imaćete dovoljno slobodnog vremena da se posvetite i drugim zanimljivim pričama iz ovog broja.\nŽelimo vam srećne praznike i nadamo se da ćemo u novoj godini više uraditi za očuvanje prirode nego što smo do sada uspeli! / ENERGETSKI PORTAL SRBIJE\n22.12.2019 · MAGAZIN / SRBIJA


ZF preuzeo WABCO za 7 milijardi dolara | Rapidex Trade\nVeliko spajanje Rapidex-ovih partnera\ndelovi za autobusedelovi za kamionedelovi za komercijalna vozilakamionikamionski delovikomercijalna vozilaRapidexRapidex MagazinRapidex TradeRapidex Trade DOO\nKompanija ZF Friedrichshafen, veliki nemački proizvođač delova i komponenti za komercijalna i putnička vozila preuzela je kompaniju Wabco, jednog od vodećih svetskih snabdevača tehnoloških i upravljačkih sistema za bezbednost i efikasnost komercijalnih vozila. Spajanjem ova dva giganta nastala je jedna od vodećih svetskih kompanija za proizvodnju komponenti za komercijalna vozila, sa godišnjom prodajom od oko 40 milijardi evra.\nZF: Rapidex je naš strateški partner za Srbiju i region Veliko priznanje za rad i profesionalnost u poslovanju kompanije Rapidex trade oličeno je, između ostalog, u rečima direktora predstavništva kompanije ZF Friedrichshafen AG u Srbiji, Milana Grujića, koji za naš Magazin kaže da je Rapidex strateški partner ZF-a u Srbiji i region. – Sarađujemo više od decenije i želim da istaknem da je Rapidex partner kojem želimo konstantnu stabilnost i dobro poslovanje. Rapidex Trade je od neprocenjive važnosti za nas u pogledu pokrivenosti tržišta, na kom smo zahvaljujući zajedničkoj saradnji itekako zastupljeni. Naravno, uvek ima prostora za napredak i rast i tome se nadamo u budućnosti – podvlači Grujić.\nInače, Zahnradfabrik (fabrika zupčanika) osnovana je 1915. godine u Nemačkoj, a specijalizovana je za proizvodnju delova transmisije (menjači i diferencijali) i upravljanja motornim vozilima. Osim delova za putnička i komercijalna vozila, bavi se i proizvodnjom delova za železničku, brodsku i avio industriju. Akcionarsko društvo ZF ima 230 proizvodnih lokacija u 40 zemalja i zapošljava oko 138 hiljada ljudi. Snabdevač je Folksvagen grupacije, Mercedesa, BMW-a, Renoa, Fiata i ostalih svetskih brendova u atomobilskoj industriji. Najpoznatija imena robnih marki ZF-a koje imamo u ponudi su Sachs i Lemförder.\nWABCO: Saradnja od prvog dana\nRapidex Trade poznat je na tržištu Srbije i regiona ne samo kao vodeći distributer delova i opreme za komercijalna vozila, nego i po tome što kvalitet stavlja ispred svega. Vodeći svetski proizvođači u svim oblastima naši su partneri i saradnici, a jedan od njih je i kompanija Wabco. Robert Bilić, prodajni menadžer, u prvi plan ističe plodnu saradnju i sjajne poslovne odnose firmi Wabco i Rapidex trade, koji datiraju godinama unazad. – Mi sarađujemo sa Rapidex-om oduvek, prvi smo im partneri. Šta treba na to da dodam, uvek smo bili i uvek ćemo biti tu – uz prijateljski osmeh naglašava Bilić. Kako navodi, najvažniji segment ponude ovog izlagača je ProVia, najmlađi brend povoljnih rezervnih delova iz Wabco sistema, koji pruža pouzdane performanse, bez ukrasa, a ipak ne pravi kompromis u pogledu kvaliteta ili sigurnosti za kamione, autobuse i prikolice. ProVia nudi više od 40 proizvoda u ključnim kategorijama za zamenu, uključujući kočione pločice, glave spojnica, ventile releja, cevi… Wabco je jedan od vodećih svetskih brendova u industriji, a Rapidex je regionalni lider u prodaji delova i opreme za komercijalna vozila. Zato je saradnja ove dve kompanije prirodna, ali i dugotrajna i vrlo uspešna.\nDeveta godišnja konferencija logistike i transporta biće održana 10. novembra 2020. godine u beogradskom hotelu Crowne...\nPoslovnica u Nišu: Prevoznici na... 02/10/2020\nSpremite se za zimsku sezonu 29/09/2020\nDrumski transport mora biti prioritet... 25/09/2020\nKOMERCIJALISTA SE NE POSTAJE, ZA... 07/09/2020


Putopisi novijih dana\n(tekst koji slijedi ojavljen je na portalu klix.ba dana 18. oktobra 2018. godine, autor M.N.)\nPortal "The National" sa sjedištem u Ujedinjenim Arapskim Emiratima objavio je tekst o našoj zemlji u kojem preporučuje turistima da posjete ovu balkansku zemlju koja uprkos ratnim ožiljcima nudi intrigantno putovanje kroz otomansku, jugoslavensku i balkansku historiju.\n"BiH još uvijek liječi svoje ratne rane, blizu 23 godine nakon što je agonija okončana, ali to nije zaustavilo malu naciju koja ima populaciju od 3,5 miliona da privlači turiste, bilo da su oni neustrašivi putnici ili religiozni posjetioci koje privlači bogata muslimanska historija ove zemlje. Od otomanskih minareta u obliku olovke, koji dotiču nebo, do nadgrobnih spomenika koji su u obliku turbana za osobe visokog statusa, ova evropska zemlja ima turski okus koji uključuje lokume od ruže i ćevape", navodi The National u uvodu.\nNjihova novinarka provela je pet dana u BiH, a osim Sarajeva posjetila je i Mostar. Svojim čitateljima prenijela je utiske o Starom mostu podsjetivši kako je njegovu gradnju naredio Sulejman Veličanstveni za vrijeme Osmanlija, da su ga izgradili Hajrudin i Sinan te da je uništen 1993. godine.\n"Osmanlijski okupatori dali su ime glavnom gradu Sarajevu nakon što su okupirali polje oko dvorca. U zemlji su ostali skoro četiri stoljeća. Turski utjecaj je tih ovih dana, a turske organizacije su pomogle u finansiranju renoviranja Careve džamije. Kao nasljedstvo su ostavili karavan-saraje te motele za trgovce od kojih je jedan pretvoren u urede i kafiće u starom Sarajevu. Ovo područje obiluje trgovinama koje prodaju ručno izrađen nakit i bakrene rezbarije, među kojima su i džezve. I dalje možete čuti buku i pronaći zanatlije koji rade u uskim uličicama grada", piše The National.\nIstiču kako je povećan broj turista otkako se grad uvezao avionskim linijama te da je prošle godine broj posjeta porastao za 19 posto. Nakon gostiju iz Hrvatske i Srbije, najviše ih je stiglo iz Turske, dok je broj turista iz Sudijske Arabije udvostručen.\nČitatelje su upoznali o komplikovanom uređenju zemlje (tri nacije, tri predsjednika), kazavši kako je to dovelo do rata u kojem je poginulo 100.000 ljudi.\n"Ostaci konflikta su još vidljivi na zgradama u bulevaru koji se nekada zvao 'snajperska aleja'. Sada je to ulica trgovačkih centara, kafića i vladinih zgrada. Kultni Hotel Holiday Inn, iz kojeg je novinar Anderson Cooper izvještavao o ratu, zadržao je žutu boju, ali je to sada Hotel Holiday. Izgrađen je za Zimske olimpijske igre 1984. godine koje su održane na planinama koje gledaju u grad, ali su ih kasnije Srbi koristili kako bi pucali iz snajpera. Stanovnici Sarajeva ne žele zaboraviti prošlost pa su sačuvali i označili oštećenja od gelera na ulicama te na gradskoj tržnici", pišu.\nTuristima preporučuje da posjete pivaru koja je nekada bila glavni izvor vode za Bosance u periodu 1992.-1995. kada su Srbi opkolili Sarajevo. Podsjetili su i da je u Sarajevu počeo Prvi svjetski rat kada je student Gavrilo Princip ubio austrougraskog kralja Franza Ferdinanda i njegovu suprugu tokom parade te da je ovo danas velika turistička atrakcija.\n"Ali nije sve u Sarajevu povezano s ratom. Austro-Ugarska je ostavila trag razvoja u zemlji kada su vladali od 1878. do 1918. godine. Od mnogih uglađenih zgrada, do vodenih mlinova za mljevenje kukuruza i žita na selima, Austro-Ugarska je ostavila svoj pečat. Izgradili su i mostove, glavno obilježje ove zemlje, od kojih su mnogi uništeni u ratu. Tokom ovog perioda izgrađena je i Vijećnica koja je bombardovana i tako zapaljena tokom rata, a listovi spaljenih knjiga su letjeli u zrak. Obnovljena je 2014. godine", navodi se u članku.\nPreporučuju i posjetu okolini grada gdje turisti mogu uživati uz krivudave rijeke i bujne doline te utvrdama koje nude pogled na grad.\n"Bosanci imaju slatku narav uprkos ožiljcima rata. Slave historiju iako su ostali podijeljeni u vezi s kultom Tita, neki ga obožavaju kao lidera, drugi ga gledaju kao diktatora bivše republike Jugoslavije koja se raspala na šest dijelova nakon njegove smrti 1980. godine. Titova slika nalazi se na šoljama, magnetima i majicama. Bosanci su obilježili i svoju komunističku prošlost tako što turistima nude vožnju Yugom i šetnju oko zgrada iz komunističke ere", navodi se.\nIstiču kako, uprkos mračnoj historiji, Bosanci nisu izgubili smisao za humor, a kao primjer su naveli spomenik Ikar konzervu, neukusni obrok koji su im organizacije donirale tokom rata.\n"Turisti pomažu da se historija zemlje pamti, ali i da dovoljno opraštaju kako bi svi bili dobrodošli, uključujući i bivše neprijatelje", zaključuje The National.


PARTIZAN RUTINSKI PROTIV GORICE: Vulićević majstorski - Smedia\nPARTIZAN RUTINSKI PROTIV GORICE: Vulićević majstorski\n01.07.2018 | 19:49\n01.07.2018 | 21:50\nOgnjen Ožegović Foto: FK Partizan\nOD SPECIJALNOG IZVEŠTAČA "NOVOSTI": PTUJ\nPRELEP gol Miroslava Vulićevića iz 70.minuta kada je sa ivice šesnaesterca pogodio desni gornji ugao domaćina obeležio je pretposlednju proveru Partizana u Sloveniji. Crno-beli su savladali Goricu 3:0 (1:0), a pored Vulićevića golove za najubedljiviju pobedu na pripremama postigli su Ožegović u 15. i Urošević u 85.minutu.\nPartizan je utakmicu počeo u sastavu Kljajić, Vulićević, Jevtović, N.G.Miletić, Urošević, Kosović, Vakulko, Đerlek, Ivanović, Tavamba, Ožegović. U nastavku su šansu dobili još Popović, Strahinja Jovanović, Ilić i Kokir, Mitrovic, Enake....


Laguna - Bukmarker - Prikaz knjige za decu „Rat cipela“ autorke Liz Pišon - Knjige o kojima se priča\nPopi Potpetić je jako zlobna. Njena velika ambicija je da zavlada Cipelgradom (a potom i svetom) i ništa je u tome neće zaustaviti.\nDo sada je zatvorila sve privatne prodavnice cipela, primoravši svakog dizajnera cipela u gradu da radi u njenoj ogromnoj fabrici, a gotovo sve je naterala da nose njene ružne, glomazne i neudobne bakandže. Takođe, zakonom je zabranila da se nose kućne papuče.\nSve što Popi Potpetić sada želi jeste da osvoji prestižnu nagradu „Zlatna cipela“ nakon čega će biti nezaustavljiva. Da li će Rubina i Meda iz porodice Stopalo, zajedno sa svojim ocem izumiteljem, od Popine i njenog ljigavog pomoćnika, gosn Šunjala uspeti da sakriju svoje cipele, ili će Popi pobediti i zavladati čitavim svetom?


Milanski edikt, proslava, volonteri, domacini, turizam, niš\nMarijana Prokopović januar 12, 2013 18:23 h Kultura, Srbija, Vesti, Vesti iz kulture, Zanimljivosti 0\nZa mlade u Nišu koji vole i poznaju svoj grad i žele da ga u najboljem svetlu prikažu posetiocima, otvoren je konkurs za volontere domaćine.\nKonkurs je objavljen u okviru programa „Nis Greeters“ ili „Dobrodošli u Niš“ namenjen mladima od 18 do 30 godina. Griteri/ke su volonteri – domaćini grada koji na specifičan, manje formalan način, ukazuju dobrodošlicu posetiocima grada.\nVolonteri domaćini nisu klasični turistički vodiči, već gostima pružaju mogućnost otkrivanaja skrivenih lepota grada, sticanja novih prijateljstava, saznanja o stanovnicima grada i svakodnevnom životu u njemu.\nZa učešće u ovom programu biće izabrano 20 volontera koji će proći trodnevnu obuku i odmah nakon toga krenuti da rade. Pored dobrog poznavanja teritorije i istorije grada, potrebno je da „griteri“ poznaju strane jezike, minimum engleski, a poželjno je i znanje drugih jezika. Prijavljivanje će trajati do 20. januara.\nProjekat realizuju Centar lokalne demokratije LDA, Kancelarija za mlade Medijana i Turistička organizacija Niš, a finansira Ministarstvo omladine i sporta, Republika Srbija.\nSve dodatne imformacije, kao i prijava za ovaj projekat, mogu se naći na sajtu www.greeters.visitnis.com\nkulturamladinišproslava Milanskog ediktaturizamvolonterizam


Revitalizacija pijezometara - ePancevo\nGradska uprava grada Pančeva, Sekretarijat za zaštitu životne sredine, od 2001. godine realizuje programe ispitivanja kvaliteta podzemnih voda na području južno od industrijske zone Pančeva. Pijezometarska mreža za ispitivanje kvaliteta podzemnih voda, sastoji se od 25 pijezometara različitih dubina.\nDeo pijezometara (baterije označene : PA-1, PA-2, PA3, PA-4), Pančevo je dobilo donacijom gradova Amsterdam i Zanstad, jula 2001. godine (kraj radova 2002), u sklopu projekta „Postavljanje monitoringa za istraživanje i ispitivanje podzemne vode na prostoru između industrijske zone Pančeva i naselja Starčeva i opštine Pančevo“. Za bateriju pijezometara RA-4 postoji prikaz konstrukcijske karakteristike , sa litološkim profilom terena.\nU okviru projekta UNDP-a Jačanje kapaciteta u državama Zapadnog balkana za rešavanje problema životne sredine kroz remedijaciju prioritetnih zagađenih lokacija- Remedijacija velikog bačkog kanala, urađen je finalni izveštaj „ Ocena zagađenih lokacija životne sredine-hidrogeološki aspekt Pančevo „ Južana industrijska zona“ iz aprila 2010. godine. Ovaj izveštaj daje geološku građu prostora JIZ, hidrogeološke karakteristike i kvalitet podzemnih voda ( analiziran period od 2001.-2007.).\nPošto se radi o osmatračkim objektima izgrađenim pre dvadesetak godina, od kojih je jedan broj zbog zarušavanja ili oštećenja konstrukcije neupotrebljiv i nepouzdan za uzorkovanje podzemnih voda radi redovne provere njihovih kvalitativnih karakteristika, u narednom periodu je potrebno preduzeti određene mere.\nU cilju utvrđivanja činjeničnog stanja kompletne osmatračke mreže pijezometara, potrebno je izvršiti njihovu fizičku revitalizaciju uz pomoć air-lifta, kao i snimanje podvodnom kamerom. Nakon izvršenog ispitivanja pijezometara, analiziraće se dobijeni podaci koji će biti osnova za donošenje odluke o izradi novih osmatračkih objekata.\nBušenju novih pijezometara odgovarajućih dubina i konstrukcijskih karakteristika, prethodiće izrada Projekta primenjenih hidrogeoloških istraživanja u skladu sa Zakonom o Rudarstvu i geološkim istraživanjima (Sl. glasnik RS broj 101/15). U projektnoj dokumentaciji će se dati prikaz osnovnih karakteristika svih 25 pijezometara. U okviru koncepcije istražnih radova, detaljno će se obraditi tehnologija izrade, dubina i konstrukcijske karakteristike i lokacije budućih osmatračkih objekata. U ovom trenutku, procena je da će biti neophodno zameniti ili uraditi ukupno oko 8 novih pijezometara, s tim da će tačan broj biti poznat nakon izvršenih ispitivanja\nIzradu novih pijezometara treba predvideti na površinama koje su u državnom vlasništvu i na lokacijama već postojećih.\nProjektom predvideti i likvidaciju starih zamenjenih pijezometara.


GROF MONTE KRISTO - Aleksandar Dima | Knjižare Vulkan\nŠifra artikla: 273309\nJedan fantastičan klasik koji preporučujem svakome kome dođe u ruke da pročita. Vodi vas kroz priču neprestana avantura koju nikako ne možete predvidjeti. Dobra je za sve uzraste.\nVeoma cenim sto klasike priblizavate mladoj publici, ali prevod je ocajno los. I slazem se sa predhodnim komentarom-ovo delo zasluzuje dva toma.\nOvde se toliko stedeo papir, da iscitavajuci knjigu, coveku treba lupa da bi mogao da vidi slova. Sramota.


Košarkaške vesti iz Srbije - Strana 2\nTema: Košarkaške vesti iz Srbije\n20.04.2011, 22:11 #16\nOdgovor: Kosarkaska Reprezentacija Srbije\nDumars gledao evropsku "robu"\nKada vas gleda takvo ime američke i svetske košarke kao što je Džoe Dumars onda morate da imate tremu. Mnogo treme!\nLegendarni košarkaš Detroit Pistonsa Džoe Dumars iz prvog reda dvorane Stožice u Ljubljani gledao je duele na završnom turniru NLB Lige i "snimao" interesantne košarkaše.\nIma li ih za odlazak "preko bare"?\n"Ne želim da govorim o pojedincima. Ovde sam da uživam radeći. Volim evropsku košarku. Prvi put gledam utakmicu Jadranske lige i mogu vam reći da mi se dopada", rekao je Dumars izveštačima srpskih medija.\nOsmeh na licu Dumarsa kada smo mu spomenuli Jana Veselija može svakako da se protumači. Ipak, legenda Detroita nije se dao.\n"Ne, ne, ne bih stvarno o igračima. Kažem vam da gledam utakmicei dopada mi se ono što vidim. Ovde se igra fizički jako, jače nego u NBA Ligi. I Detroit igra tako, zato mi se dopada ovakav stil igre", komentarisao je Dumars dešavanja na parketu posle prvog poluvremena polufinalnog meča Partizan mt:s - Budućnost.\nNovinari su ga malo vratili u prošlost. Zašto Darko Miličić nije uspeo u Detroitu (srpski košarkaš došao je u Pistonse 2003. i ostao tri sezone)?\n"Miličić je došao kao talentovan, ali jako mlad igrač. Tada je Detroit imao moćnu ekipu. Sada igra mnogo bolje", rekao je Dumars o sadašnjem igraču Minesote i nekadašnjem članu Pistonsa, Orlanda, Memfisa, Njujorka.\nA šta misli o Nenadu Krstiću?\n"O, on je odličan igrač. Dopada mi se. Sviđao mi se još dok je igrao u Nju Džersiju, Oklahomi, a i sada, kada je u Bostonu, stvarno ga cenim".\nKo će po njegovom mišljenju biti šampion NBA Lige ove sezone?\n"Uh, to je teško reći. Sve je vrlo otvoreno. nema izrazitog favorita i zaista sve ekipe mogu da dođu do kraja. Stvarno ne mogu da kažem ko bi to mogao da bude, ne mogu da izdvojim samo jednu ekipu, sve je neizvesno", odgovorio je Dumars, koji je čak 14 godina (od 1985. do 1999. godine) nosio dres Detroit Pistonsa (to mu je bio i jedini klub) i osvojio je dve šampionske titule.\nDumarsov dres sa brojem 4 povučen je u martu 2000. godine i on je bio jedini igrač Detroita koji je nosio dres sa tim brojem.\nkošarkaške, srbije, vesti


"PITALI SMO JE ŠTA JOJ JE, A ONA JE REKLA DA JE TRČALA": Otac pretučene devojčice govori o užasnom događaju - iKragujevac\nsreda, 08 novembar 2017 13:43\nZoran N. otac učenice prve godine Tehničke škole Mileta Nikolić iz Aranđelovca u ekskluzivnoj ispovesti govori o vršnjačkom nasilju koje je doživela njegova 15-godišnja ćerka i objavljivanju snimka koji je danas potresao javnost Srbije.\nDevojčica je napadnuta 13, oktobra, u učionici za vreme velikog odmora. Napale su je dve devojčice iz odeljenja koje su je uz pogrdne reči, više puta udarile rukama po glavi. Napdnuta devojčica je za sve to vreme sedela na stolici, spuštene glave. U interesu zaštite identiteta žrtve ime napadnute devojčice nećemo objaviti.\nuznemirujuci snimak iz sumadije daci iz sve snage udaraju drugaricu i urlaju spusti ruke dole-video\n"Moja ćerka nije htela da nam kaže šta se desilo. Tog dana kada su je napale i pretukle, došla je kući sva crvena u licu. Pitali smo je šta joj je, da nije bolesna a ona je rekla da je trčala. Tek tog vikenda smo čuli šta joj se desilo. Dečak iz komšiluka, koji sa njom ide u školu je došao kod nas kući i sve ispričao mom starijem sinu. Tek tada je i ona priznala da su je napale i pretukle. Odmah sutradan smo otišli u školu, kod psihologa", priča Zoran.\nPovod za napad na njegovu ćerku, kako kaže bio je Fejsbuk.\n"Ona je dala svoj telefon drugarici iz odeljenja, koja je zatim njenu šifru za FB profil podelila svima iz odeljenja. I onda je nastao haos. Svi su bili na njenom FB profilu, svakakve poruke su ostavljali, bilo je i golotinje, nuđenja za novac, uvreda, svačega ružnog... E onda su se dve devojčice, zbog tih poruka osetile uvređene, i napale su moju ćerku da je ona ostavljala pogrdne komentare. Zato su je napale. Ja sam tek danas video snimak. Još nisam izbrojao koliko je šamara dobila. Strašno, a prethodno mi je rekla da nije bilo strašno, da su je udarile dva, tri puta. Nije htela nas da nervira, ali sada kad smo sve videli, ići ćemo do kraja, da isteramo celu istinu", kaže Zoran.\nOn kaže i da posle odgledanog snimka ne može da se smiri.\n" Drhtim ceo dan, ujedao bih za banderu koliko sam nervozan i besan, ali nisu ni te devojčice koje su je napale krive, nego roditelji koji su ih tako vaspitali. Majka jedne od tih devojčica me je zvala telefonom, izvinjavala se, rekla da se to nikada više neće ponoviti. Samo sam je pitao kako bi bilo njoj, da je njeno dete pretučeno, i da to gleda ceo svet. Roditelji druge devojčice me nisu ni pozvali, niti roditelji one druge dece, koje su za vreme napada navijali, slikali, snimali. Taj snimak sad gleda ceo svet, šta mislite kako se to odražava na moju ćerku, šta treba da se desi ne daj Bože, da je neko ubije, da izvrši samoubistvo. Nju su i posle napada provocirali i vređali. Ona dođe kući, i ponaša se normalno, ali šta se dešava u školi, ne znam", kaže Zoran.\nOn kaže i da je ceo slučaj sada u tužulaštvu u Aranđelovcu.\n"Istina i pravda moraju da se isteraju do kraja. Ni moje, ni bilo koje drugo dete ne sme niko da maltretira, niti tako nešto sme bilo kome da bude oprošteno. Ja im neću oprostiti, teraću slučaj do kraja", ogorčen je Zoran.\nPrema nezvaničnim saznanjima, Tehnička škola je ceo slučaj policiji prijavila tek posle 17 dana, tačniji 31. oktobra.\nNakon toga, policija je slučaj tužilaštvu koje sada vodi predmet.\naranđelovac\tsrbija\tnasilje


Akcija koja je 2016. vredela 200 dolara danas vredi 78 dolara. Pre godinu i po dana vredela je i manje - oko 40 dolara.\nZa samo nekoliko dana, pre šest godina, akcije ove kompanije koja je tada lansirala najpopularniju igrice na svetu „Pokemon go”, kupilo je više od 100.000 građana iz celog sveta. Među njima je bilo i stotinak Srba - svako od njih je kupovao deonice ove svetske kompanije za pet do 10.000 evra i unovčavao ih vrlo brzo - na pola miliona evra, koliko su ukupno uložili, zarada je bila još najmanje tolika.\nPokemon seriju stvorio je japanski tehnološki gigant Nintendo u saradnji sa kreatrima video igrica.\nKao deo slavlja, popularni jutjuber Logan Paul, otvoriće kutiju sa retkim karticama.


Sankcije protiv kompanije Huawei suspendovane na 90 dana, osnivač kompanije kaže da ih SAD potcenjuju | Burina.NET :: Novosti iz zemlje i sveta\nOsnivač kompanije Huawei, Ren Žengfej, komentarišući najnoviji potez američke administracije usmeren protiv kineske kompanije, rekao je da SAD "potcenjuju" njegovu kompaniju. Govoreći za kineske državne medije, Ren je umanjio uticaj koja ograničenja koje je prošle nedelje uvela američka vlada mogu imati na njegovu kompaniju. On je rekao da niko ne može uhvatiti korak sa njihovom 5G tehnologijom u bliskoj budućnosti i da američki političari potcenjuju njihovu snagu. Prošle nedelje SAD su dodale Huawei na listu......\nObjavio: Informacija.rs - Wednesday, 22 May\nHuavej očekuje 30 milijardi dolara manje prihoda u iduće dve godine Večernje Novosti :: Tehnologija (Juče) - Osnivač Huaveja, Ren DŽegfej, saopštio je da će prihodi kompanije biti 30 milijardi dolara manji od predviđenih tokom naredne dve godine...\nGujon: Nazivaju me fašistom, uredniku Figaroa prete smrću RTV :: Društvo (Juče) - Zbog reportaže o životu Srba na KiM u francuskom listu Figaro, zamenik urednika tog lista Žan Kristof Bison dobio je pretnje smrću, a osnivač humanitarne organizacije Solidarnost za Kosovo Arno...\nHuawei se priprema za pad inostranih isporuka Danas :: Politika (Juče) - Kineski tehnološki div Huawei Technologies priprema se za pad međunarodnih isporuka pametnih telefona od 40 do 60 posto, piše Bloomberg, a prenosi Reuters.Članak Huawei se priprema za pad inostranih isporuka...\nGujon: Pobesneli su, nazivaju me francuskim Miloševićem, fašistom i ruskim špijunom B92 (Juče) - Osnivač humanitarne organizacije "Solidarnost za Kosovo" Arno Gujon oglasio se o pretnjama nakon reportaže o životu Srba na KiM u francuskom listu "Figaro"....


Martinović: Poslanici opozicije žele novac ali ne i da rade - Studio B\nMartinović: Poslanici opozicije žele novac ali ne i da rade\nMartinović: Poslanici opozicije žele novac ali ne i da rade Tanjug\nPolitikaPolitika Pocetna 11. 02. 2019. 13:04:15\nBojkot Skupštine Srbije od poslanika koji pripadaju takozvanom Savezu za Srbiju pokazuje da oni nastavljaju sa starom praksom da bojkotuju svoje obaveze, ali ne platu i sve druge privilegije, rekao šef poslanika SNS-a Aleksandar Martinović.\n“Plata se ne odriču, paušala se ne odriču, oni samo neće da rade i vidi se da se taj Ðilasov pelcer dobro primio. To ih je on naučio da uzimaju pare, a da ne rade”, rekao je Martinović i zaključio da je politika Saveza za Srbiju – dajte nam što više para i privilegija, ali bez obaveza.\n„Političari koji organizuju proteste se ne obraćaju, zato što se plaše da će narod nešto da im dobaci, kao što se desilo Ðilasu. Kada su ga pitali odakle mu pare, on ih je opsovao. Pošto ne smeju sami da se obrate narodu onda podmeću uvek iste glumce iz subote u subotu. I to je u redu ako će glumci biti predsednici vlade, ministri, međutim, oni se bore da budu ministri, a glumci su samo fasada, i to loša“, rekao je Martinović.\n„Koja država je povukla priznanje za vreme Tadića i Jeremića. Nijedna. A za vreme Vučića 14 njih je povuklo priznanje, i to bez naplaćivanja dnevnica“, rekao je on.\nOn je rekao da je reč o „falsifikatu“ budući da je za kratko vreme pronašao 35 imena na spisku koja se ponavljaju.\n„Poštujemo svako ime i svačije misljenje, i Koste Čavoškog i Stevana lilića koji su se do juče međusobno optuživali da su nacionalisti, odnosno izdajnici, ali to je nešto drugo. Poštujemo svačije mišljenje. Ipak, spisak koji je okačila Jerkov je falsifikovan, jer se na njemu imena ponavljaju“, rekao je Martinović.\nIstakao je i da je „takozvani pisac“ Marko Vidojković uvredio celokupnu univerzitetsku i akademsku zajednicu rečima da je Pravni fakultet „leglo pacova, kriminala, korupcije i da tamo sede nitkovi i banditi“.\n„Pitam ih jel to politika Saveza za Srbiju, da vređate ljude, da ih ponižavate, da pretite vešalima, da naplaćujete nerad, da bojkotujete sednice, ali ne i platu? Ni restoran ne bojktujete, bojkotujete samo rad. Zbog toga vas građani neće jer su videli kakvi ste. Bili ste takvi do 2012.godine, a sada ste gori nego što ste bili“, rekao je Martinović.\nOn je istakao da SzS nema problem sa institucijama već sa narodom, jer ih narod neće, pa im je, kako kaže, „Vučić za sve kriv“.\nMartinović:Ako hoće izbore, neka kažu – uslovi isti 19 godina\nAleksandar Martinović izjavio da je velika laž da izborni uslovi nisu fer, jer, kako je objasnio, Zakon o izboru narodnih poslanika je usvojen pre 19 godina i nije se menjao.\n„Nikad više medijskog mraka nije bilo nego kad su oni bili na vlasti. I danas se vrte jedna ista lica na televizijama koja su osvojila pet i šest odsto podrške birača. Imate i nedeljnike na čijim se naslovnicama država upoređuje sa Aušvicom. Je l“ se zbog toga desilo nekom nešto?“, upitao je Martinović.\n„Ako hoće izbore, neka kažu jasno i verujem da ćemo im izaći u susret. A ako neće, onda žele da dobiju vlast na neki drugi način, a ako vas interesuje koji je to način, pitajte njih. Da li žele da ponove krvavi scenario iz neke druge države? Ja mislim da to nije budućnost Srbije i da su Srbiji potrebni mir i stabilnost“, rekao je Martinović.\nSPS: Novopečeni petooktobarci žele “copy-paste”\n„Ova vrata predstavljaju ulaz u hram demokratije. Otvorena su za sve koji žele da doprinesu da građani dobiju kvalitetne zakone“, rekao je Jovanović i primetio da se danas u sali pristojno komentariše, u skladu sa Poslovnikom Narodne skupštine, „onako kako to građani od poslanika i traže“.\nOn je ocenio da je „sve van sale“ odraz populizma i demagogije aludirajući na poslanike dela opozicije koji bojktuju sednice parlamenta, ali drže konferencije za novinare na svakih pola sata.\n„Novopečeni petooktobarci principom “kopi-pejsta“ pokušavaju da pridobiju građane, ali neće oni nasesti na to”, rekao je Jovanović.


Terminus Lasta Banovo Brdo, Požeška 119, Beograd (Čukarica) | PlanPlus.rs\nTerminus Lasta Banovo Brdo\nSP "Lasta" je lider u drumskom prevozu putnika u Srbiji i Jugoistočnoj Evropi i jedan od vodećih brendova u našoj zemlji.\nOsnovna delatnost Laste je drumski putnički saobraćaj koji se obavlja kroz međunarodni, međugradski, prigradski, gradski, lokalni, vanlinijski i ugovoreni prevoz, a prateće delatnosti obavljaju se kroz pružanje usluga u turizmu, ugostiteljstvu, trgovini, protektiranju guma, remontu autobusa, servisnim i uslugama tehničkog pregleda.\nSP Lasta je članica međunarodne organizacije autobuskih prevoznika - EUROLINES.\nPostavljanjem visokih standarda u poslovanju i sledeći osnovne vrednosti koje se odnose na sigurnost prevoza, pouzdanost autobusa i kvalitet usluge, ostvarili smo poziciju značajnog i društveno odgovornog partnera.\nSa dugom tradicijom, iskusnim osobljem i našom flotom koja danas broji 900 autobusa, godišnje pređemo preko oko 80 miliona kilometara i prevezemo vise od 100 miliona putnika. Svest o socijalnoj odgovornosti kao i prosperitet u poslovanju pruža nam mogućnosti angažovanja u mnogim sportskim, kulturnim, umetničkim i humanitarnim aktivnostima koje su od značaja za celu društvenu zajednicu.\nNaši planovi usmereni su na dalje širenje kapaciteta, nastavak angažovanja na poslovima vezanim za investiciono održavanje i povećavanje udobnosti i kvaliteta rada u svim segmentima, kao i primenu inovativnih tehnologija, u cilju stalnog poboljšanja kvaliteta usluga našim korisnicima i unapređenja odgovornosti prema svim učesnicima u saobraćaju.\nAUTOBUSKE STANICE SP "LASTA"\nSistem autobuskih stanica SP Lasta pruža širok spektar usluga, zasnovan na uvođenju modernih tehnologija i visokih standarda poslovanja.\nUsluge: Usluge izdavanja i dopune elektronskih kartica (Bus Plus i Bus Card), prodaja pojedinačnih karata, usluga informacija, ugostiteljske i trgovinske usluge.\nUsluge: Dopuna elektronskih kartica, prodaja pojedinačnih karata, usluga pružanja informacija, ugostiteljske i trgovinske usluge.\nUvek idemo u susret zahtevima i potrebama naših prijatelja, korisnika i tržišta, uvek za radost novih putovanja…\nTelefoni za informacije : 0800 334 334, 011 3348 555, 3348 556\nTelefoni za rezervacije međunarodnih karata : 0900 334 334, booking@lasta.rs\nCentrala : 011 3402 300 office@lasta.rs www.lasta.rs


Muzički program Kulturnog centra Beograda u oktobru | City Magazine\nOktobarske Koncerte u galeriji počinjemo u ponedelјak, 5. oktobra u 20.00 u Galeriji Artget zvukom flaute, zahvalјujući Jovani Lazić i pijanisti Marku Bogdanoviću koji će ovom prilikom izvesti kompozicije Šumana, Rahmanjinova i Hindemita.\nIako je leto već iza nas, toplo vreme nam pruža priliku da čujemo još jedan koncert na otvorenom u okviru ciklusa Muzika Trga. U saradnji sa Udruženjem saksofonista Srbije, u sredu, 7. oktobra u 12.00 na Platou ispred Kulturnog centra Beograda (kod fontane) nastupiće saksofonista Milan Savić i pijanista Uki Ovaskainen. Koncert je deo 7. međunarodnog festivala saksofona Belgrade SAXperience.\nKoncert u galeriji koji u oktobru organizujemo u Svečanoj sali Skupštine Grada, jeste završni resital doktorskog umetničkog projekta pijaniste Nemanje Egerića i održaće se u četvrtak, 22. oktobra u 19.30. Tema njegovog doktorskog projekta obuhvata programsko i interpretativno tumačenje čuvenog klavirskog ciklusa Olivijea Mesijana Dvadeset pogleda na dete Isusa. Od prošle godine Nemanja Egerić radi kao kao stručni saradnik na Fakultetu umetnosti u Nišu. Koncert realizujemo u saradnji sa Fakultetom muzičke umetnosti u Beogradu.\nVeć narednog dana, snimak dela koncerta će biti objavlјen na YouTube kanalu Kulturnog centra Beograda i dostupan svima koji nisu uspeli da prisustvuju događaju zbog ograničenja.\nGalerija Artget, Trg Republike 5/I; Jovana Lazić, flauta i Marko Bogdanović, klavir; Program: Šuman, Rahmanjinov i Hindemit\nGalerija Artget, Trg Republike 5/I; Lidija Matić, klavir; Program: Barber, Prokofjev, Hajdn, Šopen\nSvečana sala Skupštine Grada, Dragoslava Jovanovića 2; Koncert u saradnji sa Fakultetom muzičke umetnosti; Nemanja Egerić, klavir; Program: Mesijan\nGalerija Artget, Trg Republike 5/I; Mina Đekić, violina i Milan Aleksić, klavir; Program: Teleman, Šubert, Aleksić\nNaslovna fotografija: Mina Đekić i Milan Aleksić\nDatum početka 05.Oct 2020\nDatum završetka 26.Oct 2020\n#kulturni centar beograda #muzički nastupi


OPREZ: Sve što jedemo utiče na naše gene - Srećna Žena\nHomeZdravljeOPREZ: Sve što jedemo utiče na naše gene\nфеб. 07, 2016 at 10:39 pm\nSrbija je, posle Ukrajine i Italije, najveći evropski proizvođač soje koja nije genetski modifikovana (GM), i jedina smo zemlja u Evropi čija proizvodnja zadovoljava potrebe države.\nUprkos tome, postoje nagoveštaji da se i na našim trpezama nalaze neki prehrambeni proizvodi, meso, jaja ili mleko, koji su, u lancu od proizvođača do trgovinskih lanaca, indirektno postali GM.\nDa li su takve namirnice zdravstveno bezbedne i šta se dešava u ljudskom organizmu nakon konzumiranja GM hrane, pitanje je na koje stručnjaci, nažalost, još ne mogu da daju precizan odgovor. Pre svega zbog takozvanog produženog efekta GM hrane, koja se na tržištu nalazi tek 15 godina, što nije dovoljno da bi mogao da se sagleda njen dugoročni uticaj na zdravlje ljudi.\nMeđutim, prvi signali da GM hrana može da predstavlja potencijalni zdravstveni rizik dati su još krajem devedesetih godina prošlog veka, svega nekoliko godina posle pojave prve komercijalne GM kulture, paradajza „flavr savr“.\n– Arpad Pustai, koji je istraživao uticaj GM hrane na laboratorijske pacove, u Rouet istraživačkom institutu u Aberdinu, u Škotskoj, još 1998-99. je ustanovio zadebljanje sluzokože želuca kod laboratorijskih pacova, koje vodi ka gastritisu, i čija posledica može da bude pojava čira i/ili maligniteta – kaže za „Novosti“ profesor dr Miodrag Dimitrijević, redovni profesor Katedre za genetiku Poljoprivrednog fakulteta u Novom Sadu. – Ove promene je pripisao ishrani ovih pacova GM krompirom.\nU istraživanja Jermakova u Rusiji, Seralinjija u Francuskoj i u drugim zemljama, na eksperimentalnim životinjama, u laboratorijskim uslovima, GM hrana je dovedena u vezu sa alergijama, degenerativnim promenama, slabljenjem imunog sistema, povećanjem učestalnosti kancerogenih oboljenja, padom reproduktivne sposobnosti. Takođe, utvrđen je produžen negativni efekat na dve-tri generacije potomstva životinja koje su hranjene GM hranom.\n– Imajući ukupna saznanja u vidu, postoje veoma ozbiljne naznake da GM hrana, na ovom nivou razvoja transgene tehnologije, može da predstavlja rizik po zdravstvenu bezbednost ljudi – napominje dr Dimitrijević. – Ali treba uzeti u obzir da su sitnije laboratorijske životinje brže u reakciji na ishranu, brže i u reprodukciji od ljudi. U pojedinim tretmanima hranjene su isključivo GM hranom, što sa ljudima nije slučaj. Zato su efekti GM hrane na laboratorijske organizme burniji, vidljiviji u kraćem vremenskom roku, dok bi se ti efekti kod ljudi, koji ne jedu koncentrovanu GM hranu, eventualno videli posle dužeg vremenskog perioda. Možda tek u narednoj generaciji, pa bi time bilo teže da se povežu negativne zdravstvene posledice, baš i isključivo sa GM hranom.\nMi smo ono što jedemo, ističe Dimitrijević. Hrana menja naš nasledni materijal na duge staze. To je dvosmerni put, gde čovek prilagođava ishranu sebi, ali se i sam prilagođava onome što jede. Transgena tehnologija, koja proizvodi GMO i hrana koja nastaje od GMO sigurno utiče na promene u organizmima, koji je usvajaju.\n– Novija istraživanja ukazuju da delovi naslednog materijala iz hrane koju unosimo mogu da ostanu i opstanu u organima za varenje – objašnjava naš sagovornik. – Sve doskoro se smatralo da se nasledni materijal hrane raspada, degradira pri varenju i da ne utiče na nasledni materijal i procese čoveka. Iz tog razloga uticaj ishrane na stanje ljudskog organizma, na molekularnom nivou, nije detaljnije proučavan. Međutim, u poslednjih nekoliko godina je naučnim eksperimentima pokazano da pojedini delovi nukleinskih kiselina iz hrane mogu ne samo da opstanu, već i da menjaju procese u ljudskom organizmu. Ono što jedemo definitivno može da utiče na naše gene.\nIstraživanja iz 2005. godine pokazala su da elementi mikro RNK, koji mogu da uđu u naš organizam putem hrane, pa i GM hrane, potencijalno mogu da utiču na rad oko 5.300 gena u ljudskoj naslednoj osnovi, što čini oko 30 odsto humanog genskog fonda.\n– Svaka nagla promena nasledne osnove, na način kako to radi današnja transgena tehnologija, od strane ćelije (organizma) doživljava se kao agresija – zaključuje dr Dimitrijević. – Prirodna reakcija ćelije je da enzimskim mehanizmima iseče i „popravi“ promenu tj. vrati naslednu osnovu na stanje pređašnje. Ako to ne uspe, onda može da pokuša da blokira genski produkt. Ako to ne uspe, onda je skoro izvesno da će s vremenom da dođe do promene u samom genu koji je ubačen. Pravac te promene nije izvestan ni u trajanju, ni u ishodu.\nZakon o genetički modifikovanim organizmima iz 2009. godine precizira da „nijedan modifikovani živi organizam, kao ni proizvod od genetički modifikovanog organizma ne može da se stavi u promet, odnosno gaji u komercijalne svrhe na teritoriji Republike Srbije“.\nSrbija je i potpisnica Deklaracije „Dunav soja“.\n– Mnoge evropske zemlje, kao što su recimo Austrija, Nemačka, Švajcarska, svoje potrošače su „obezbedile“ uvođenjem oznake GMO FREE kvalitet „Dunav soja“ – kaže Marija Kalentić, regionalna direktorka organizacije „Dunav soja“.\n– Ovaj strogo kontrolisani standard omogućava označavanje prehrambenih proizvoda (mesa, jaja, mleka) koji su dobijeni korišćenjem genetski nemodifikove soje evropskog porekla.\nKINESKI HOROSKOP: Počela je godina vatrenog majmuna, šta nas čeka?


REGION U ŠOKU ZBOG OVIH SLIKA IZ CG: Zgražavaju se i OTKAZUJU LJETOVANJA (FOTO) – Volim Podgoricu\nHome / NOVOSTI / Društvo / REGION U ŠOKU ZBOG OVIH SLIKA IZ CG: Zgražavaju se i OTKAZUJU LJETOVANJA (FOTO)\nREGION U ŠOKU ZBOG OVIH SLIKA IZ CG: Zgražavaju se i OTKAZUJU LJETOVANJA (FOTO)\nGrozota u ljetovalištima u Crnoj Gori!\nOvo je suština brojnih tekstova koje su ovih dana objavili regionalni portali, koji tvrde da turisti zbog fotografija koje kruže internetom – otkazuju ljetovanja u crnogorskim turističkim centrima!\n“Svake godine situacija na ljetovalištima u Crnoj Gori je sve gora i gora kada je u pitanju smeće na ulicama i plažama, što izaziva gnijev turista, a pojedini upravo iz tog razloga otkazuju odmor u ovoj zemlji”, navode srpski portali.\nIako ljetnja sezona tek što je počela, na društvenim mrežama pojavile su se fotografije koje prikazuju, kako navode, “grozotu” u Crnoj Gori – gomile i gomile otpada.\nKonstatuju naše komšije i da ovakav problem u Crnoj Gori nije novina, on postoji već godinama unazad. Nadležne službe, zaključuju, obično ne reaguju na ovu situaciju, a sudeći po fotografijama ni ove sezone situacija se neće promijeniti.\n“Ovakvo ponašanje, aktuelne vlasti u Crnoj Gori i nadležnih službi, pokazuje kakav tretman imaju turisti”, zaključuju popularni portali koje čita ogroman broj građana, potencijalnih turista.\nOve fotografije iz Crne Gore su zaista katastrofalna “reklama” državi koja pretenduje da bude elitna turitička destinacija. Izvjesno je i da, nakon ovakvih slika, jedan broj turista vjerovatno planira da odustane od Crne Gore.\nOno što je neizvjesno je – kada će aktuelna vlast u Crnoj Gori povući odlučne i radikalne poteze da spriječi nesavjesne građane da zagađuju svoje gradove, svoja dvorišta, svoju državu?!\nNe postoji služba koja može očistiti onoliko koliko necivilizovani, bahati i neodgovorni ljudi mogu isprljati i zagaditi. Zbog toga treba liječiti uzrok, i oštro sankcionisati sve one koji nemaju elementarno kućno vaspitanje i zbog kojih ovakve fotografije Crne Gore danas kruže regionom.\nŠta vi kažete na ove fotografije? Jesu li turisti koji otkazuju ljetovanje u Crnoj Gori zbog prljavštine i deponija u pravu?\nNajveći problem otpada na plažama prošle godine je bio u Sutomoru, što možete i vidjeti na priloženim fotografijama:\nMontenegro pred bankrotom. Ni kokain ne pomaze vise. DPS laz razbijena. Milo se preznojava.\nImali lijeka da se spasimo od smeca koje mi stvarano. Ovo je Balkan, Balkan\nU sutomore pretezno ljetuju srbijanski “turisti”, takoda nije nikakvo cudo smece tamo.


Hitno rješiti problem ispuštanja otpadnih voda u Željeznicu\nSkupština KS: Hitno rješiti problem ispuštanja otpadnih voda u Željeznicu\nSkupština Kantona Sarajevo je na današnjoj online sjednici usvojila inicijativu zastupnice Danijele Kristić kojom se zadužuje Vlada KS, Ministarstvo prostornog uređenja, građenja i zaštite okoliša, Ministarstvo privrede, te Kantonalna uprava za inspekcijske poslove i Općina Ilidža da, svako iz svoje nadležnosti, hitno pristupe rješavanju problema ispuštanja otpadnih voda s visokom koncentracijom arsena i sulfata bez tretmana direktno u rijeku Željeznicu. Ovo područje, inače, pripada vodozaštitnoj zoni.\nTakođer je usvojen zaključak zastupnice Segmedine Srne-Bajramović kojom se nalaže Vladi KS da, u cilju efikasnog i transparentnog planiranja utroška javnog novca do usvajanja narednog rebalansa budžeta KS, izvrši detaljnu analizu načina planiranja rebalansa po svim funkcionalnim cjelinama i poduzme konkretne mjere usmjerene na objektivno, realno i efikasno planiranje prihoda i rashoda budžeta u narednom rebalansu.\n“Imajući u vidu stanje smanjene likvidnosti Budžeta KS, sve transfere planirati odgovorno, u skladu sa zakonom, te s prethodno donesenim planovima i mjerljivim kriterijima za raspodjelu sredstava koji će biti javno objavljivani”, navedeno je također u usvojenom zaključku.\nNa prijedlog zastupnice Neire Dizdarević, Skupština je usvojila zaključak kojim se obavezuje Ministarstvo za obrazovanje, nauku i mlade KS da odmah objavi javni poziv za prikupljanje zahtjeva udruženja i neprofitnih organizacija za dodjelu sredstava za finansiranje/sufinansiranje projekata iz oblasti inkluzivnog odgoja i obrazovanja za podršku djeci i omladini do 26. godine života, iz Budžeta KS za 2020. godinu, sa pozicije Ministarstva, saopćeno je iz Pres-službe KS-a.\nTags #otpadne vode #rijeka Željeznica #Skupština KS #zagađenje


Nemački eksperti i u čačanskim firmama - Ozonpress :: internet portal\nNemački eksperti i u čačanskim firmama\nNemački eksperti trenutno se nalaze u srpskim kompanijama u Požegi, Ubu i Beogradu, a uskoro se očekuje dolazak novih u Užice, Čačak, Zemun i Zrenjanin. Oni pomažu domaćim firmama da ojačaju svoju unutrašnju organizaciju, podignu kvalitet proizvoda i usluga, uvedu savremenu kontrolu kvaliteta i upoznaju se sa načinom funkcionisanja velikih nemačkih kompanija iz njihove branše.\n– Njihov boravak u domaćoj kompaniji može da traje od dve nedelje do tri meseca, pri čemu je moguć angažman više eksperata iz više oblasti ili ponovljeni angažman istog eksperta, ako je potreban da bi se započeti projekat reorganizacije dovršio – navodi Milan Vučković, predstavnik Seniorskog ekspertskog servisa SR Nemačke, koji ima više od 17.000 stručnjaka, i član tima Mreže za poslovnu podršku (BSN).Do sada su u apliciranju najažurnije bile kompanije iz proizvodnih delatnosti kojima nemački eksperti pomažu da optimizuju svoju proizvodnju, troškove, ali i kontrolu kvaliteta, mada ima i onih koji bi želeli da se preorijentišu ka novim proizvodima. Najviše stručnjaka na ovaj način je angažovano u kompanijama metalskog sektora i u oblasti proizvodnje građevinskog materijala, ali se očekuju i u oblasti mašinske, hemijske i drvne industrije, turizma i ugostiteljstva, kao i industrije hrane i pića.Milan Vučković naglašava da je još jedan važan benefit prilikom angažovanja nemačkih seniorskih eksperata i to što oni obično ostaju u nekoj vrsti kontakta i saradnje sa firmama u kojima su boravili.\n– Istovremeno, oni postaju njihov važan kanal ka nemačkom tržištu, što olakšava uspostavljanje kontakata sa partnerima u Nemačkoj, Austriji i Švajcarskoj – kaže Vučković.\nSeniorski eksperti servis predstavlja najveću ekspertsku organizaciju u svetu, a u Srbiji je preko njega od 2005. godine do danas boravilo skoro 300 eksperata za različite grane industrije, kao i u državnim institucijama i lokalnim samoupravama.\nMreža za poslovnu podršku (BSN) aktivno radi na tome da usluge Seniorskog ekspertskog servisa približi domaćim kompanijama čiji menadžeri najčešće nisu upoznati sa mogućnošću da u svoje firme dovedu visokokvalifikovane i iskusne nemačke stručnjake po veoma povoljnim uslovima. Honorar i osiguranje za te eksperte pokriva nemačka država, a proces dodele stručnjaka traje manje od dva meseca.\nSajmovi Energetika i Ecofair\nSajam zapošljavanja u Ivanjici\nWow baš zanimljiv komentar naprdnjačkog...\nAjde ne tupi kakva mesna zajednica pravi...\nA bre Danijela ako ti se ne sviđa šta...


Tretiranje će biti započeto u popodnevnim satima, od 16 časova, uređajima sa zemlje, uz obaveštenje svim meštanima i pčelarima.\nVEĆI BROJ PONUDA NEGO PRETHODNIH GODINA: 35 miliona od prodaje gradskog zemljišta u Zrenjaninu\n29. 06. 2021. u 10:17\nSMENE BRŽE OD NEIMARA: Nije nemoguće ni da se projektantima plaćaju "penali"\n29. 06. 2021. u 07:13\nprskanje komaraca žitište vesti komarci zaprašivanje komaraca


Opasne pilule za mršavljenje u srpskim apotekama\nod Admin taj Pon 25 Jan 2010 - 19:47\nPilule koje se u našim apotekama mogu kupiti bez lekarskog recepta, po ceni od skoro 4.000 dinara za kutiju, masovno se povlače iz apoteka širom Evropske unije, pošto je nadležna agencija zaključila da znatno povećavaju rizik od srčanog ili moždanog udara.\nEvropska komisija će razmotriti da li da ukine dozvolu koju je ovaj lek dobio na tržištu EU 1999. godine, pošto je od Evropske agencije za lekove (EMA) stiglo upozorenje da su rizici korišćenja preveliki za obolele od kardiovaskularnih bolesti.\nEMA je savetovala doktorima da ne prepisuju pilule za mršavljenje koje sadrže sibutramin. One se u Evropi prodaju pod imenima „reduktil”, „reduksad” i „zelijum”, a u SAD kao „meridija”, preneo je Rojters.\n„Rizici upotrebe ovog leka su veći od potencijalne koristi”, navodi se u saopštenju EMA.\nAmerička agencija za hranu i lekove (FDA) takođe je zaključila da ovaj lek povećava rizik od srčanog ili moždanog udara kod ljudi sa kardiovaskularnim oboljenjima, ali je kompanija koja ga proizvodi, „Abot laboratorije”, pristala da na kutiji istakne dodatno jasno upozorenje da lek ne bi trebalo da koriste ovi bolesnici.\nU pojedinim beogradskim apotekama može se kupiti „reduktil” po ceni od 3.870 dinara za kutiju od 28 tableta. Lekarski recept nije potreban, ali će vam farmaceut skrenuti pažnju da ga „možete piti ako ste zdravi”.


Pisma Gospodinu Bleru – KO JE TAMO LUD – Nastavak 6 | Opancar\nPisma Gospodinu Bleru – KO JE TAMO LUD – Nastavak 6\nmart 8, 2015 u rubrici O opančarima i opancima\nZnam šta javno mnjenje u tim zemljama može da učini i u to polažem jedinu nadu. Verujem u moje Engleze. Sećam se kako su se pod kamione bacali da spreče nehumani transport stoke u zemlje Evropske zajednice, jer su precizno izračunali da stoka koja se vodi na klanje ne može tako i toliko dugo da izdrži u kamionu, nehumano je to.\nSedim pored televizora i očekujem da vidim takve slike, jer se prema anketi koju je pokrenuo BBC, već skoro 80 odsto ljudi protivi bombardovanju. Umesto toga – Vaša slika gospodine Bler. Obraćate se naciji i tražite javnu podršku za humanu akciju koju ste zajedno sa svojim saveznicima započeli! Izgledali ste mi mnogo ružno.\nBBC prekida anketu. Britanci su disciplinovan narod i vole da prate svog vođu. Jadni ljudi nisu čitali Domanovića. Meni, kao novopečenom Britancu, to nije jasno. Nisam očekivao da Prime minister Velike Britanije onako plačnim glasom moli naciju da ga prati u tako sumnjivoj operaciji. Sećam se jednog drugog britanskog Prime ministra – Vinstona Čerčila. I on se obratio naciji na početku Drugog svetskog rata, ali ne plačnim tonom, naprotiv, i jednostavno rekao: „Nacija mi je poverila da vas vodim u ovim sudbonosnim vremenima za našu zemlju. Dužnost mi je bila da to prihvatim…“, već sam taj govor napred pomenuo, da se ne ponavljam. Možda sam zbog njega i zavoleo taj narod. Pročitao sam sve njegove knjige. Govore i anegdote, posebno. Vinston Čerčil je ušao u istoriju. Gospodine Bler, plaši me da ćete i Vi ući u istoriju! You certainly understand what I mean!\nNemački kancelar Šreder, a naročito njegov uspaljeni ministar odbrane general Šarping, lako će naći opravdanje u svojoj zemlji. Možda će ih proglasiti i za heroje. Uspeli su da se oduže svom slavnom pretku Hitleru. I on je, pre ravno 58 godina, 6. aprila 1941. godine, bombardovao Beograd. Razrušio ga je baš kao što ga i vi rušite sada. Bilo je preko 2.500 poginulih. Zašto? Možda gospodine Bler, niste čitali istoriju – zato što Srbi nisu hteli da se pridruže Hitleru, poput Italije, Austrije, Mađarske, Rumunije, Bugarske, Albanije, svih zemalja koje nas okružuju. Da, zaboravio sam, i Hrvatske i Slovenije, tada delova Kraljevine Jugoslavije. Jedino su Srbi, apsolutno usamljeni u tom delu Evrope, rekli Hitleru – NE! Izašli su spontano na ulice Beograda 27. marta 1941. godine sa transparentima na kojima je pisalo BOLJE RAT NEGO PAKT, i tako – aklamacijom, odbili pristupanje Trojnom paktu koji je tadašnja jugoslovenska vlada već bila potpisala, a u kome su, pored Nemačke, već bile Italija i Austrija. Naravno da Hitler, baš kao i Vi sada, takvu neposlušnost nije smeo dopustiti i, drugima za primer, samo nedelju dana kasnije, usledilo je bombardovanje. To je bio prvi otpor takvog obima u Evropi. Vi i ostali naši saveznici iz Drugog svetskog rata ste nam se tek kasnije pridružili.\nMožda će pomenuta gospoda iskoristiti predstojeću veliku proslavu – 50 godina NATO-a, i javno ili tajno otići da se poklone senima svog slavnog pretka, sa porukom da su nastavili njegovo delo. Uspeli su da NATO pretvore u čisto fašističku organizaciju i, više od toga, vođe najrazvijenijih zemalja Evrope, na čelu sa Amerikom, prihvatile su njegovu ideju. To je više nego što je i sam Hitler mogao sanjati. Kome ćete se vi pokloniti – Klintonu?\nPrema zamisli organizatora, ta proslava treba da bude spektakularna i njena uvertira je već započela 24. marta 1999, bombardovanjem Jugoslavije – tačno mesec dana ranije! Klimaks se predviđa na dan zvanične proslave – 24. aprila 1999. godine. Umesto vatrometa, biće priređen vatromet uživo – Jugoslavija će goreti. Kakav veličanstveni, sotonski scenario.\nVama je, gospodine Bler, zahvaljujući dosadašnjem uspešnom delovanju, obezbeđeno počasno mesto u svečanoj loži – odmah do Klintona, sa njegove desne strane. Širak će morati da se zadovolji s levim mestom – uspeli ste da ga nadmašite. Nemci nemaju šansi – još uvek su sveža sećanja iz Drugog svetskog rata. To bi trebalo da bude taj snimak za istoriju.\n← Koncert za levake